Bukedde Online - Dr Kiiza Besigye avuddeyo ku babaka abaawagidde okugikwatako\nAb'e Mawokota South banaabidde omubaka waabwe...\nDr Kizza Besigye ng'ayogera mu lukung'aana lw'abannamawulire e Katonga\nCOL .Dr Kiiza Besigye ategeezezza nga bw'agenda okukola kakuyege mu konsitituwensi z’ababaka abawagidde okukyusa akawaayiro 102 b ng’akunga abantu okubaggyamu obwesige.\nBino abyogeredde mu lukungaana lwa bannamawulire ku wofiisi za FDC ku Katonga road bw'abadde asisinkanye abakulembeze b’ebibiina ebivuganya Gavumenti okubadde JEEMA,CP FDC n’ebirala.\nBesigye ategeezezza nti omwaka 2017 gubadde mwaka mubi nnyo ku bannayuganda kuba gubaddemu ebizibu bingi omuli ekibba ttaka,ekitta bakazi,okwekalakaasa kw’abasawo ne bannamateeka,obuswavu Uganda bweyafuna mu America olw’obubbi kwogatta n’ekizibu ekisinze byonna eky’okukyusa ssemateeka.\nAgambye nti obulumbaganyi bwonna obukoleddwa ku Ssemateeka buli eyenyigiddemu bijja mulakira ng’ekiseera kituuse\nBino abyogeredde mu lukungaana lwa bannamawulire ku wofiisi za FDC ku Katonga road bwabadde asisinkanye abakulembeze b’ebibiina ebivuganya Gavumenti okubadde JEEMA,CP FDC n’ebirala.\nBesigye ategeezezza nti omwaka 2017 gubadde mwaka mubi nnyo ku bannayugandakuba gubaddemu ebizibu bingi omuli ekibba ttaka,ekitta bakazi,okwekalakaasa kw’abasawo ne bannamateeka,obuswavu Uganda bweyafuna mu America olw’obubbi kwogatta n’ekizibu ekisinze byonna eky’okukyusa ssemateeka.\nAgambye nti obulumbaganyi bwonna obukoleddwa ku Ssemateeka buli eyenyigiddemu bijja mulakira ng’ekiseera kituusea era buli mubaka eyenyigiddemu tasuubira kuddamu kufuna bwesige okuva mu balonzi be .\n‘’Ssemateeka abadde atambulira ku magulu abiri okuli (term limit ne age limit) ebyo kebyakwatiddwako kati ssemateeka kiwowongole naye nga Museveni,Kadaga n’ebabaka bebasaale kyokka ne berabira ebiragiro by’abalonzi baabwe’’.Besigye bwagambye.\nOno akowodde bannayuganda bonna okumwegattako nga 9/January/2018 mu kaweefube w’okuja obwesige mu babaka bonna abakkiriza okukyusa ssemateeka


Abebyokwerinda bakubeera waggulu ku arcade - SP Onyango - Radio Simba - Ennene\nAbebyokwerinda bakubeera waggulu ku arcade – SP Onyango\nOmwogezi wa Uganda Police Force owa Kampala Metropolitan Police SP Patrick Onyango avuddeyo nategeeza nti bakoze okwekeneenya kwa vidiyo ezakwatibwa kkamera enkettabikolwa kwebyo ebyaliwo nga November 2020 nebakizuula nti abaali bakulira okwekalakaasa bali waggulu ku bizimbe bya arcade. Bakozesa ebifo bino okulaba entambula yabebyokwerinda. Mu naku ntono eziyise abebyokwerinda abaali balawuna bakubwa amayinja agaali gava ku kizimbe kya Nabukeera Auto Parts Arcade.\nNga 11-1-2021 ku ssaawa nga kumi nabbiri n’ekitundu ez’olweggulo ewa Kisekka, ku luguudo Kyaggwe , abebyokwerinda abaali balawuna ku bigere bakubwa amayinja bwebetegerezza nebakizula nti waliwo eyabadde waggulu ku Arcade emu ngalina akasaale kabatunuzaamu. Mu kwetaasa nebamukuba amasasi nalumizibwa wabula oluvannyuma nafiira mu Ddwaliro e Mulago.\nOno yategeerekese nti ye Mukiibi Elijah era ekizibiti kya kasaale kyazuuliddwa nekitwalibwa ku CPS mu Kampala.\nPoliisi egamba nti abebyokwerinda basazeewo mu lukiiko lwebabaddemu n’abasuubuzi wamu ne Bannanyini arcade okusobola okukuuma bizineesi zaabwe, ebizimbe, abasuubuzi, bakasitoma wamu nabebyokwerinda ebadde ku CPS nga ebaddemu adduumira Poliisi mu Kampala nemiriraano CP Moses Kafeero, Commander Military Police Col. Keith Katungi n’abalala. Basazeewo nti:\n1. Abebyikwerinda beddizza emyaliiro gyebizimbe bya arcade egyawaggulu n’ebizimbi ebirala ebiwanvu mu Kampala n’emiriraano.\n2. Abebyokwerinda bakuvunaanyizibwa ku ani atuuka ku myaliro eggyawaggulu era abasirikale abli mu byambalo bokka bebajja okukirizibwa.\n3. Abatembeeyi tebajja kukirizibwa kuyingira mu arcade.\nChelsea egobye Lampard\nMunnabyamizannyo Nekusa afudde\nOmuwagizi yegatta mu kifaananyi kya Man U nga tebategedde\nPoliisi etandise okunoonyereza ku kuttibwa kwa Zebra\nOmukubi w’ebikonde Zebra Ssenyange atiddwa\nSirina kyenali njogedde ku Bobi Wine – Pastor Bugembe\nMunviire ku mwana, yasoose? – Tamale Mirundi\nAba NRM babi nnyo tebaagaliza – Full Figure\nBannamawulire abagenze okubaja Gen. Saleh ezokukolera NRM kibaweddeko\nRonald Mayinja komyawo essimu yange – Munnamawulire


Translation of the meaning of Sura Adh-Dhaariyat - الترجمة اللوغندية - المؤسسة الإفريقية للتنمية - Noble Quran encyclopedia\n1. Ndayidde empewo ezifumuula enfuufu olufumuula.\n2. Olwo nno nendayira ebire ebyetikka enkuba olwetikka.\n3. N'amaato agaseeyeeya mu mazzi mu bwangu.\n4. Era ndayidde Malayika ezigabanya Riziki okusinziira ku kiragiro ekiba kiziweereddwa.\n5. Mazima bye mulaganyisibwa bya kutuukirira.\n6. Era ddala olunaku lwo kusasula lwa kubaawo.\n7. Ndayidde eggulu eryakolebwa mu ngeri ennungi.\n8. Mazima mmwe muli mu kigambo ekyawukamu (temussa kimu ku bikwata ku Kur’ani).\n9. Awugulwa ku kyo oyo eyabuzibwa (natakkiriza).\n10. Baakolimirwa abo abalimba (aboogera ebitali bituufu ku Nabbi).\n11. Abo abali mu nnyanga ey’obukaafiiri nga babulubuuta.\n12. Nga babuuza nti olunaku lwo kusasula luliba lwaddi?.\n13. Lwe lunaku bo lwe balyokebwa omuliro.\n14. (Nga bwe bagambibwa nti) mukombe ebibonerezo bya mmwe, kino kyekyo kye mwagambanga nti kibatuusibweko mu bwangu.\n15. Mazima abatya Katonda balibeera mu masamba nga mulimu n'ensulo za mazzi.\n16. Nga beeyanza ebyo Mukama omulabirizi waabwe byalibawa (anti) mazima bo oluberyeberye lwekyo bali balongoosa.\n17. Bebakanga e kiseera kitono mu kiro.\n18. Ate nga mu ttumbi babanga mu kwe gayirira.\n19. Era nga mu maali yaabwe mulimu omugabo gwo musabi nooyo atafuna kimumala (naye nga tasaba).\n20. Era mu nsi mulimu obubonero (obulaga okubaayo kwa Katonda n’obuyinza bwe), eri abo abakkiriza obukkiriza obwa nnamaddala.\n21. Ne mu mmwe mwennyini (mulimu obubonero) abaffe temulaba.\n22. Ne muggulu y'eri riziki za mmwe na byonna bye mulagaanyisibwa.\n23. Kale ndayidde Mukama omulabirizi we ggulu n'ensi, nti ekyo bwekityo bwekiri (era nga ekyo buli muntu yenna akimanyi) nga bwe mumanyi nti mwatula.\n24. Abaffe ebikwata ku bagenyi ba Ibrahim abekitiibwa bya kutuukako.\n25. Bwe baayingira weyali ne bagamba nti mirembe, (naye) naagamba nti mirembe (wabula muli) bantu abatamanyiddwa.\n26. Olwo nno nadda eri abantu be naleeta ennyana y'ente ensava (enjokye).\n27. Nagibasembereza naagamba nti abaffe nga temuulye!.\n28. (Bwe bataalya) yawulira nga abatiddemu, ne bagamba nti totya era nebamuwa amawulire agessanyu ag'omwana omulenzi omumanyi ennyo.\n29. (Awo wennyini) mukyala we naatuuka nga ayogerera waggulu nakuba ekyenyi kye, era naagamba nti (nze nga ndi) mukadde omugumba (nzaala ntya!).\n30. (Ba Malayika) ne bagamba nti bwekityo Mukama omulabirizi wo bwagambye anti mazima yye bulijjo, ye mugoba nsonga omumanyi ennyo.\n31. Ibrahim naagamba nti, ate mmwe ababaka nsonga ki ebaleese?.\n32. Nebagamba nti mazima ffe tutumiddwa eri abantu abonoonyi.\n33. Tube nga tubayiwako amayinja agomu bbumba ejjokye.\n34. Nga malambe okuva ewa Mukama omulabirizi wo, nga ga (kuzikiriza) abonoonyi abasukkiridde.\n35. (Katonda agamba) awo nno twagyamu oyo yenna eyakirimu (ekitundu ekyo) mu bakkiriza.\n36. Naye tetwasangamu okugyako e nyumba emu eyabasiraamu.\n37. Era twaleka mu kyo ekyo kuyiga eri abo abatya ebibonerezo ebiruma ennyo.\n38. Era ne Musa (alimu ekyo kuyiga) bwe twamutuma ewa Firawo n’obujulizi obweyolefu.\n39. Yagaana (okugoberera Musa) olwokwesigula abali emabega we era nagamba nti (Musa) mulogo oba mulalu.\n40. Olwo nno netumukwatako ne ggye rye netubakasuka mu nnyanja nga naye anenyezebwa.\n41. Ne mu Bantu ba Aadi (mulimu ekyokuyiga) bwe twabasindikira empewo engumba (etaliimu mukisa tereeta nkuba wadde okuwasisa ebibala).\n42. Nga tereka kintu kyonna kyeyitako okugyako nga ekifuula nga ensaano.\n43. Ne mu bantu ba Thamud (mulimu ekyokuyiga) bwe bagambibwa nti mweyagale okumala akaseera katono.\n44. Wabula bo basukka ekiragiro kya Mukama omulabiririzi waabwe, olwo nno okubwatuka okwamaanyi ne kubatuukako nga nabo balaba.\n45. Tebaasobola kusituka (badduke) era tebaali ba kuwona.\n46. N'abantu ba Nuhu nga bano tebannabaawo (nabo balimu ekyokuyiga anti nabo baazikirizibwa era nabo kya bagwanira) anti mazima bo baali bantu abonoonyi.\n47. (N'ebirala ebirimu ekyokuyiga) ne ggulu twalizimba n'obuyinza (bwaffe) era mazima tukyaligaziya.\n48. N'ensi twagiseteeza, ddala nga ffe abatesiteesi abasinga.\n49. Era twatonda mu buli kintu emitindo ebiri ebiri (ekisajja ne kikazi) oba olyawo ne mujjukira.\n50. Kale mudduke mudde eri Katonda mazima nze ndi mutiisa owolwatu gye muli okuva gyali.\n51. N’olwekyo temussanga ku Katonda ebisinzibwa ebirala, mazima nze ndi mutiisa owolwatu gye muli okuva gyali.\n52. Bwekityo abo ababakulembera tewali mubaka yabajjira okugyako nga bagamba nti mulogo oba mulalu.\n53. Abaffe bakyeramira (nedda ssi bwekiri) wabula bo bantu be wagguzi.\n54. Kale baveeko toli ggwe anenyezebwa.\n55. Wabula bulirira anti mazima okubulirira kugasa abakkiriza.\n56. Era ssaatonda amajinni n’abantu wabula lwakuba nti bansinze.\n57. Sibaagalamu Riziki era ssaagala bandiise.\n58. Mazima Katonda yye yaagaba Riziki nannyini maanyi omusobozi.\n59. Mazima abo abeeyisa obubi balina ebyonoono nga ebyonoono bya bannaabwe n’olwekyo tebampapya (kubatuusaako bibonerezo mu bwangu).\n60. Okubonabona kuli eri abo abawakanya olunaku lwabwe olwo lwe baalaganyisibwa (olunaku lw’enkomerero).\n(Send note: الترجمة اللوغندية - المؤسسة الإفريقية للتنمية - Sura:Adh-Dhaariyat - Aya:)


Bukedde Online - Eyeebase ne malaaya alemeddemu looko n'afiira mu kikolwa\nEyeebase ne malaaya alemeddemu looko n'afiira mu kikolwa\nMbabazi agumizza ab'e Kitgum ne Lamwo ku k...\nEyeebase ne malaaya alemeddemu looko n’afiira mu kikolwa\nAbalippaganye nga babatwala mu ddwaaliro.\nOmusajja yalabye ennyonta y’omukwano emutta kwe kusalawo yeegulireyo malaaya anaamuwa ku ssanyu.Ky’ataategedde nti Walumbe amuyita kubanga yalemeddemu looko mussajjawattu n’akutuka n’afa olwo malaaya eyabadde waggulu n’asigala mu katuubagiro ka kweggyako mulambo.\nAbaabadde mu wooteeri baawulidde omukazi alaajana kwe kujja balabe ogubadde. Baamutuuseeko nga balaba alippaganye n’omusajja ne basooka okwekanga nga balowooza nti bano bali mu kwesanyusa nga n’omukazi ali mu kusinda olw’omukwano.\nYagenze mu maaso n’okulaajana bamuyambe nga bw’aleekaanira waggulu nti ‘help help help …’ olwo kwe kumanya nti ali mu kabiga. Yabannyonnyodde nga bwe baabadde mu kusinda omukwano kyokka munne n’alemeramu looko.\nOmusajja eyabadde assa obubi waayise akaseera katono n’asirika omulundi gumu. Baakubye essimu okuyita emmotoka y’abalwadde eyatuuse mu bwangu olwo ne babasuulako essuuka nga bakyalippaganye ne bassibwa ku katanda k’abalwadde okubayingiza mmotoka.\nOmusawo yasoose kuwuliriza ntunnunsi za musajja n’anyeenya omutwe okulaga nga bwe watakyali ssuubi lya kubeera mulamu.\nOkusinziira ku ggulire lya Daily Mail erifulumira mu Bungereza, omusajja ono ataayatuukiriziddwa mannya nzaalwa y’e China era abantu abaabadde beetambulira agaabwe baawuniikiridde nga balaba abasawo babaddusa mu kagaali k’eddwaaliro okubatwala ku ambyulensi eyabatutte mu ddwaaliro kyokka ebigere byabadde bisigadde wabweru nga biraga bulungi nti baabadde musajja na mukazi.\nOmukazi nga ye yabadde waggulu obwedda agenda yeetoziira kyokka nga talina bwe yeetakkuluza ku mulambo. Abatunuulizi be baabakutte ku vidiyo nga babatwala mu ddwaaliro olwo ne bagissa ku yintaneeti.\nOkusinziira ku Daily Mail, vidiyo y’omusajja ono eyalemeddemu looko n’afa yasoose kulabikira ku mukutu gwa China ogwa Miaopai ekyalowoozesezza abantu nti bino byabadde mu China kyokka China yo ebyegaana.\nAbasawo bagamba nti abantu okufiira mu kikolwa tekitera kubaawo naye nga bwe kibaawo kitera kuva ku mutima, omuntu n’akubwa puleesa nga kino kitera kuba ku basajja.\nOmu ku basawo abakugu mu Bungereza, Dr. John Dean agamba nti abali mu kikolwa okulemeramu looko kiva ku binywa bya mukazi okwetugga ne bisiba omusajja nga nnatti ate ng’omusaayi bwe gweyongera mu busajja oluusi n’emisuwa ne gituuka okwabika.\nOmusawo annyonnyodde Dr. Charles Kasozi, omusawo mu ddwaaliro e Mulago bwe yatuukiriddwa, yannyonnyodde nti omusajja okulemeramu looko kisoboka era kireetebwa ebintu ebiwerako kyokka nga kisobola okujjanjabwa.\nYagambye nti ekimu ku bivaako embeera eno, ye musajja okukozesa ebiragalalagala ebingi afune amaanyi g’ekisajja naddala Viagra, olwo obusajja ne bwereega ate ne bugejja nnyo n’okuwanvuwa embeera n’etabuka.\nMu kiseera kino omusajja aggwaamu amaanyi n’atasobola kweyamba yekka kuva mu mukyalaera bw’atayanguyirwa kuyambibwa afa mu kiseera kitono. Dr. Kasozi yategeezezza nti ekikolebwa mu mbeera ng’eno, kwanguya bantu bano kubatwala mu ddwaaliro ne balongoosebwa.\nYalabudde abasajja abalwadde ba sikoseelo nti bangu baakufuna mbeera eno bwe beegatta n’abakazi kubanga babeera banafu nga bwe yeetaba mu kikolwa kino ayinza okuggwaamu amaanyi n’alemererwa okuva mu mukyala.\nOkusinziira ku mukutu gw’amawulire ogwa BBC, okulemeramu looko kwasooka kuwandiikibwako mu 1372, omusajja Pers Lenard bwe yasalawo okutabagana n’omukazi ku alutaali mu Klezia mu kiro ng’alowooza nti abakkiriza tebaamanye.\nKigambibwa nti yalemeramu looko abakkiriza ne babasanga enkeera ng’amaaso gabamyukidde ku alutaali. Abantu baawanuuza nti Katonda ye yali abasibiddemu looko olw’ekivve kye baali baakolera mu kifo kino Ekitukuvu.\nOmutindo gw'ababaka ba Palamenti gwa kiboggwe - Semuju Nganda


Bukedde Online - Amaka g’omugagga Mugenga ganditundibwa lwa bbanja lya buwumbi 3\nAmaka g’omugagga Mugenga ganditundibwa lwa bbanja lya buwumbi 3\nKamya ayimirizza aba KCCA 10: Awadde ebiragiro...\nAMAKA g’omugagga Tom Mugenga ng’ono ali ne mu kibiina ky’abagagga ekya Kwagalana gali mu lusuubo olw’ebbanja lya bbanka lya buwumbi busatu.\nMukyala we Sarah Mugenga n’abaana baabwe bazzeeyo mu kkooti enkulu etawulula enkaayana z’ebyobusuubuzi mu Kampala ne bateekayo okusaba nnamba MA 123/2019 okusuubira okuwulirwa ku Lwokubiri nga March 5.\nYakwataganye n’abaana baabwe okuli Fred, Andrew ne Prince Mugenga nga baagala kuyimiriza Bank of Africa Kenya Ltd okutunda amaka gano ku nnyondo. Ddoola 951,509 (3,493,941,048/- eza Uganda) Mugenga yazeewola mu bbanka eno nga kati mulimu n’amagoba ageeyongera buli kiseera nga baakoma kugabala nga November 21, 2018.\nYateekayo omusingo gw’amaka ge agatudde ku Bbulooka 244 poloti 948 Kyaddondo nga gasangibwa Kisugu mu Kampala mw’abeera ne famire ye.\nMugenga mmemba mu kibiina kya ‘Bagagga Kwagalana’ era ye nnannyini Mugenga Holdings e Mombasa Kenya.\nGye buvuddeko ebbanja bwe lyamuyinze obuzito, kwe kugenda mu Kkooti e Kenya ebalamule.\nBaategeeragana era omulamuzi w’e Kenya Msagha Mboghoi n’alagira Mugenga okusasula ssente ezimubanjibwa nga November 8, 2018. Guno omulundi si gwe gusoose okwagala okugatunda.\nNga March 15, 2017 bbanka ng’eyita mu bannamateeka ba Ligomarc Advocates, yawandiikidde Mugenga ng’emulagira nti nga yeesigama ku tteeka erifuga emisingo, yabadde egenda kutunda amaka ge enunule ssente zaayo.\nMukyala we Sarah Mugenga yakwatagana n’abaana baabwe ne basaba kkooti okuwa ekiragiro okuyimiriza okutunda amaka gaabwe era nga October 25, 2017 omulamuzi Jane Elizabeth Alividza owa kkooti enkulu etawulula enkaayana z’ebyobusuubuzi mu Kampala yawa ekiragiro ekiyimiriza enteekateeka z’okutunda.\nEkiragiro kino yakiweerako akakwakkulizo nti okuyimiriza okugatunda balina okuba nga basasuddeko waakiri ebitundu 30 ku buli 100 ku ssente ezibabanjibwa.\nOmulamuzi ono abadde agenda mu maaso n’okuguwulira wabula nga February 11 omwaka guno Sarah Mugenga ne looya waabwe, Badru Bwangu ne batajja mu kkooti nga bamanyi nti omusango gwakuwulira nga February 12 omulamuzi n’agugoba.\nKwe kusaba kkooti eno omusango gwaabwe gwe baagoba bagukomyewo guddemu okuwulirwa.\nOkusaba kuno kuli ku fayiro nnamba A 95/2019 era kujja kuwulirwa omumyuka w’omuwandiisi wa kkooti eno, Lilian Bucyana ku ku Lwokubiri nga March 5, 2019.\nNixon Agasirwe bamugguddeko omusango gw'okusangibwa n’ebyokulwanyisa bya UPDF


Bukedde Online - Enkuba ekedde okufudemba ab'e Lwengo ebalese mumaziga\nBaddereeva muve ku biragalalagala - DPC\nEbimu ku bizimbe enkuba bye yatikuddeko amabaati\nNNAMUTIKKWA w’enkuba akedde okutonnya ng'alimu omuzira n'omuyaga omuyitirivu alese abatuuze bakaaba oluvannyuma lw'okuboononera ebintu wamu n'okutikkulako obusolya bw'ennyumba.\nAbatuuze abasoba mu 500 ku byalo bitaano okuli Kijwala A ne B,Mijjuma,Kabingo ne Kaapa ebisangibwa mu ggombolola y’e Ndagwe mu disitulikiti ey’e Lwengo,amayumba gaabwe kibuyaga yagatikkuddeko obusolya wamu n'emiti egibaliraanye gyonna gisagadde ku ttaka.\nByo ebintu okuli ttiivvi,emifaliso n’ebitabo by’abayizi enkuba yabyonoonye era abaana bangi boolekedde obutasoma olw’ebikozesebwa byabwe byonna okusaanawo.\nEggombololola eno esingamu balimi nabalunzi ng’ebirime byabwe okuli ebitooke,obummonde obuzungu,lumonde,obulo,muwogo nga kwotadde ebisolo okuli ente embuzi ,embizzi n’enkoko enkuba yabisse olw’ebiyumba mwe zibadde zisula okubigwiira.\nAbamu ku bannannyini mayumba,ebirime,n’ensolo ezisanyeewo enkuba kuliko,Hajji Abduh Lukyamuzi,Adamu Lubowa Adamu Mayanja nga kwotadde ennyumba zabannamwandu ne bamulekwa ezitaalutonze.\nAbatuuze bagamba nti babadde baakava mu kukosebwa musisi gwe bagambye nti osanga ye yakankanya amayumba gaabwe ne gasigala ku kalebwerebwe nga kibuyaga oluzze kubadde kumenya mu jjenje kkalu.\nBakukkulumidde sentebe Mutabaazi eyabasimbisa emiti ku kibooko gye bagambye nti tegiriimu kalungi kuba nagyo embuyaga ejisudde obutasigalawo nga kwotadde ogwiira amayumba gaabwe.\nNapoli yeenyize mu lwokaano okugula Zaha\nBannayuganda babiri beesoze eza World Championships


Essomero lyonna erinasangibwa lisasuza abazadde okukebera abaana covid lwakubonerezebwa – Hajji Ismael Mulindwa\nEssomero lyonna erinasangibwa lisasuza abazadde okukebera abaana covid lwakubonerezebwa – Hajji Ismael Mulindwa – Radio Simba – Ennene\nYou are at:Home » Latest News » Essomero lyonna erinasangibwa lisasuza abazadde okukebera abaana covid lwakubonerezebwa – Hajji Ismael Mulindwa\nBy Mubiru Ali\t January 6, 2022 No Comments\nHajji Ismael Mulindwa, Director wa Basic Education mu Minisitule y’ebyenjigiriza, avuddeyo nategeeza nti kyabulalu amasomero okuvaayo negalagira abazadde okusasula ssente zokukebera abaana COVID-19. Ono agamba nti essomero lyonna erinalemerako okusasuza abazadde ssente zino gakubonerezebwa.\nAmasomero agasinga mu Kampala n’emiriraano gabadde galagidde abazadde okukebeza abayizi batwale PCR test results ezitasukka ssaawa 72 ku lunaku lwokudda ku masomero. Abalala balagidde abazadde okusasula ssente zino nti abayizi bakukeberebwa ku masomero.\nMulindwa agamba nti amasomero kino gakikola kwongera bazadde buzibu kuba bakyanoonya ssente zakuzza baana ku ssomero. Ayongeddeko nti bakoze okunoonyereza nebakizuula nti amasomero mangi gakifudde kyabuwaze ate nga basaba ssente ezisinga kwezo ezisasulwa kati. Ayongeddeko nti abalala bawadde laboratories ezobwannanyini ezitalina lukusa kukola PCR.


Bannaddiini basabiddwa bongere ku njiri enyweza...\nOmusumba Kaggwa akukkulumidde bannabyabufuzi...\nOMUSUMBA w’e Gulu, John Baptist Odama asabye Abakristu okwekwasa Mukama Katonda ebintu by’ensi nga ssente bireme kubamalamu. ‘‘Mulina okukimanya nti Katonda yaafuga ensi yonna, yawa obulamu era mulina okumukkiririzaamu kubanga Adam ne Eve bwe baamujeemera ekyaddako kwali kubonaabona n’okukaaba’’.\nOkubuulira kuno yakukoledde mu mmisa gye yayimbye ku ssomero lya St. Savio Junior School e Kisubi ku Lwomukaaga abayizi abasoba mu 400 bwe baabadde basembera, okufuna konfirimasiyo n’okweyatulira. Yagambye nti eggwanga lijjuddemu abali b’enguzi omuli n’abakungu ba Gavumenti nga kumpi kye kigambo ekiri ku buli mumwa gwa buli muntu ekiraga nti abantu bajjeemu ekisusse.\nYawadde ekyokulabirako eky’omusajja n’omukazi abeekwana nga bali mu mukwano ogutagambika kyokka bwe wayitawo akaseera ne beekyawa, ne batting’ana, okweroga, okulwalwana n’oluusi omu okusibisa munne mu kkomera nakyo ekiraga nti sitaani abayingiddemu n’obujjeemu.\nOmusumba kwe kugamba nti Mukama Katonda alonze abaana bano n’abatongoza okumukiikirira n’okutambuza enjiri buli wamu nga bayita mu Nyaffe Maria. Yagambye nti abaana abaabatizibwa nga kati batandise n’okulya Omubiri gwa Kristu babeera balanzi n’awa ekyokulabirako ky’omusajja n’omukazi abaali balemeddwa okugattibwa abagendanga n’omwana waabwe mu Klezia. Buli ssaawa y’okusembera lwe yatuukanga ng’ababuuza lwaki tebasembera ng’abantu abalala. Baalaba bakooye okuswala ne bakola embaga era kati basembera buli lunaku. Era yategeezezza nti abaana bano basobola okwogera ku bintu ng’obuli bw’enguzi, obubbi, ettemu, ettamiiro n’ebirala abantu ne bakyuka.\nOmusumba yasabye omukulu w’essomero lino, Br. Casio Aizire okwongera okukuuma ekitiibwa n’omutindo gw’essomero lino kubanga ge gamu ku masomero amalungi mu ggwanga agafulumya omuyizi ng’ajjudde bulungi\nBishop John Baptist Odama,\nSt. Savio Junior School Kisubi,


Bukedde Online - Abatembeeyi babakkirizza okukolera mu Kampala\nBamulumirizza okwokera mukazi we mu nnyumba...\nAbasawo beemulugunyizza ku kulwawo okumaliriza...\nAbatembeeyi minisita baayogerako be batambula nga balejjesa ebintu so ssi abayiwa ebyamaguzi ku mbalaza ne ku mabbali g’enguudo ne batundirako.\nMINISITA wa Kampala Beti Namisango Kamya alagidde buli mutembeeyi eyaggalirwa mu kkomera ku misango gya KCCA gimuggyibweeko ate bakkirizibwe okusasula omusolo bakolere kyeere mu kibuga.\nKamya alagidde akola nga dayirekita wa Kampala Andrew Kitaka ayimirize abaserikale munaana abagambibwa okwenyigira mu kutulugunya abatembeeyi era baggyibweeko yinifoomu n’ebintu bya KCCA byonna.\nBino yabitadde mu bbaluwa gye yawandiikidde Andrew Kitaka n’awaako Loodi Meeya Erias Lukwago kkopi n’omubaka wa Pulezidenti mu Kampala wamu ne bameeya ba munisipaali ettaano ezikola Kampala.\nEggulo Lukwago yatuuzizza olukiiko lw’abasuubuzi n’abasomera ebbaluwa ya minisita Kamya kyokka n’abategeeza nti wadde yalagidde naye obuyinza bwonna obubategekera n’okubayamba okukolera mu Kampala mu mateeka buli mu lukiiko lwe era ayagala bamuwe ebirowoozo byabwe.\nYabagambye nti ekirungi ebbaluwa ya minisita ekwataganye n’okusalawo kw’olukiiko lwe olwasemba edda nti abatembeeyi bakkirizibwe okukolera mu Kampala naye nga basasudde omusolo gwa layisinsi ng’abasuubuzi abalala.\nOlukiiko luno lwabaddemu ababaka ba Palamenti basatu Ibrahim Kasozi (Makindye East) Allan Ssewanyana (Makindye West), Moses Kasibante (Lubaga North) ne bameeya ba Kampala munisipaali.\nAbabaka ba palamenti beebazizza Lukwago okuyita abasuubuzi n’abakkiriza okusasula ssente za layisinsi ne bategeeza nti bateekwa okukolawo enteekateeka enneeyamba abatembeeyi bakolere wamu mu Kampala nga tewali muntu yenna abakuba ku mukono.


Baibuli y'Oluganda - ENDAGAANO ENKADDE - Okukungubaga 2\nMukama ng'abisseeko ekire ku muwala wa Sayuuni ng'aliko obusungu! Asudde ku nsi okuva mu ggulu obulungi bwa Isiraeri, So tajjukidde ntebe ya bigere bye ku lunaku olw'obusungu bwe.\n9 Emiryango gye gibulidde mu ttaka; azikirizza amenye ebisiba bye: Kabaka we n'abakungu be bali mu mawanga eteri mateeka; Weewaawo, bannabbi be tebalaba kwolesebwa okuvudde eri Mukama.


Bukedde Online - Museveni atongozza okugaba bbasalee Bunyoro\nMuseveni atongozza okugaba bbasalee Bunyoro\nMuseveni ng’assa omukono ku kkaadi y’okutongoza bbasale z’abaana b’e Bunyoro, Minisita w’ebyenjigiriza , Janet Museveni (mu nkofiira) yabaddeyo. Wansi Museveni ng’awuubira ku bakulembeze abava mu kitundu ky’e Bunyoro.\nPULEZIDENTI Museveni atongozza enkola Gavumenti mw’egenda okugabira abayizi bbasale eziwera 600 abali mu disitulikiti 13 ezisimibwamu amafuta. Yasinzidde ku mukolo ogwabadde mu kibangirizi kya Boma Grounds mu munisipaali y’e Hoima ku Lwokuna n’atongoza enkola eyatuumiddwa Albertine Region Sustainable Development Project (ARSDP).\nEnkola eno egenda kumala emyaka etaano ng’egenda kumalawo obuwumbi 541 ng’eteekebwamu ssente Bbanka y’Ensi yonna. Abaana abagenda okufuna bbasale bali mu disitulikiti okuli; Nebbi, Nwoya, Buliisa, Masindi, Kiryandongo, Hoima, Kibaale, Bunyangabu, Kakumiro, Kagadi, Kyenjojo, Kabarole ne Ntoroko.\nMuseveni eyabadde awerekeddwaako minisita w’ebyenjigiriza, Janet Museveni yakubirizza abantu b’e Bunyoro okwagazisa abaana baabwe enkola eno kuba ejja kubayamba okubangulwa mu bintu eby’enjawulo kibayambe n’okufuna emirimu. “Nkubiriza bannabyabufuzi, bannaddiini, ab’ebyobuwangwa, abazadde n’abantu bonna okukozesa omukisa guno basobole okufuna obukugu obw’enjawulo.\nBbasale ezigenda okugabibwa mulimu okusomesa eby’obuzimbi, eby’amafuta, okukanika, ebyamasannyalaze, okukanika emmotoka n’ebirala. Abayizi abalina okusaba balina okuba nga balina ebbaluwa ya S.4 era nga babadde batuuze mu disitulikiti ezo okumala emyaka waakiri etaano


Omwana eyabuziddwawo e Nkokonjeru asattizza...\n2018 nga n’okutuuka kati tannamanyikako mayitire.\nMbabazi ategeezezza Bukedde nti Mukuye okubula yali agenze wa mugandawe Christine Mukamanzi e Namagoma okuwummula kyokka bwe baamutuma okubaako by’agula ku dduuka enkeera w’olunaku lwe yagenda teyaddayo waka.\nBano bagamba nti baagenda ku poliisi y’e Namagoma ne baggulawo ffayiro nnamba SD10/30/12/2018 naye nga teri kye baali batuseeko kyekuusa ku mawulire g’okubula kwa mutabani waabwe.\nBano bakoowodde omuzira kisa ayinza okuba nga yalaba ku mwana ono oba olw’awo nga yamulonda abayambe abategeeze wa gy’ali ku nnamba y’essimu 0757342490.\nMbabazi agamba nti wadde nga babadde batambudde okubuna poliisi, amalwaliro n’okulanga ku bizindaalo naddala mu byalo by’e Namagoma omwana gye yabulira, n’okutuuka kati tebannabaako buyambi bwe bafuna ku mawulire agakwata ku kubula lw’omwana.\nOno ategeezezza nti kati asula atunula nga n’ebirowoozo biyitiridde okumwesombako


Okusiiba okw’ekristaayo – Bayibuli ekwogerako kki?\nEbyawandiika tebiragira Mukristaayo kusiiba. Katonda teyeetaga era talagira Mukristaayo kusiiba. Mu kaseera kekamu, Bayibuli eraga okusiiba okuba ekintu ekirungi, ekivaamu amagoba era ekyomugaso. Ekitabo ky’Ebikolwa kiraga abakkiriza nga basiiba nga tebanakola kusalawo kukulu. (Ebikolwa 13:2; 14:23). Okusiiba n’okusaba ebiseera ebisinga bitambulira wamu (Lukka 2:37; 5:33). Ebiseera ebisinga, okusiiba kuba ku kwewala byakulya. Wabula okusiiba kulina kuja maaso ku bintu bya kunsi okusobola okuteeka esiira n’ebirowoozo ku Katonda. Okusiiba y’engeri y’okulaga Katonda wamu naffe nti tutwala enkolagana yaffe naye okuba ekintu ekikulu. Okusiiba kutuyamba okufuna endaba empya n’okutunuulira Katonda okugya.\nNewankubadde okusiiba mu Bayibuli ebiseera ebisinga kwewala byakulya, waliwo enkola endala ez’okusiiba. Ekintu kyonna ekirekeddwa okumala akaseera okusobola okuteeka n’ebirowoozo ku Katonda kusobola okutwaliba ng’okusiiba. (1 Abakkolinso 7:1-15). Okusiiba kulina okumala ebanga eggere, naddala bwekuba nga kwewala byakulya. Okusiiba tekugendereddwa kubonereza mubiri, wabula kuteeka birowoozo n’omwoyo ku Katonda. Okusiiba tekulina kutwaliba ng’enkola ey’okusala obuzito, wabula enkola etuyamba ekugenda ebuziba mu kuberawo kwa Katonda. Omuntu yenna asobola okusiiba, wabula abantu bonna bayinza obutasobola kusiiba meera (Okugeeza abantu abalina obulwadde bwa Sukaali). Omuntu yenna asobola okuva ku ekintu ekimu okusobola okusemberera Katonda.\nBwetuja amaaso gaffe ku bintu by’ensi, tusobola okuteeka amaaso ku Kristu. Okusiiba ssi ngeri eretera Katonda okukola kw’ebyo byetwagala. Okusiiba kukyusa ffe si Katonda. Okusiiba ssi si ngeri ya kulabika ng’owomwoyo okusinga abalala. Okusiiba kulina okukolebwa mu mwoyo omuwombeefu era mu sanyu. Matayo 6:16-18 egamba, “Nate bwe musiibanga, temubeeranga nga bannanfuusi, abalina amaaso ag'ennaku: kubanga beeyonoona amaaso gaabwe, era abantu babalabe nga basiiba. Mazima mbagamba nti Bamaze okuweebwa empeera yaabwe. Naye ggwe bw'osiibanga, osaabanga amafuta ku mutwe, onaabanga ne mu maaso; abantu balemenga okulaba ng'osiiba, wabula Kitaawo ali mu kyama: kale Kitaawo alaba mu kyama alikuwa empeera.”


Bukedde Online - Atanus Mugerwa akubidde Omumisiri e Cameroon\nAtanus Mugerwa akubidde Omumisiri e Cameroon\nOmuzannyo gwa Badminton gufunye ettutumu\nMbabazi owa URA abuzeewo n'assa famire ye ...\nAtanus Mugerwa ng’awummuddemu oluvannyuma lw’okutendekebwa.\nWADDE nga ttiimu ya Uganda eya Bombers byasoose butagitambulira bulungi (abasatu ku bakubi b’ebikonde bwe baawanduse mu kusunsula abagenda mu Olympics), efunye ku kaseko olwa Atanus Mugerwa okuwangula n’atangaaza emikisa gye egy’okuyitamu.\nKapiteeni wa Bombers, Mike Ssekabembe ssaako Willy Kyakonye ne Sula Segawa baawanduse mu mpaka z’okusunsula ezibumbujjira e Yaounde mu Cameroon sso nga Muzamir Kakande yawanduddwaamu olw’okutuuka ekikeerezi n’atapimwa.\nWabula Atanus Mugerwa (Bantam) yasobodde okukuba Hesham Mahmoud enzaalwa ya Misiri (ku bugoba) ne yeegatta ku Kennedy Katende (Light Heavy) ne Ronald Serugo (Fly) abaawangudde ennwaana zaabwe ezaasoose wiiki ewedde.\nMugerwa ne Katende baatuuse ku luzannya lwa ‘quarter’ nga kati basabirira kutuuka ku semi okufuna omukisa ogugenda mu Olympics anaayinda wakati wa August 5 ne 21 omwaka guno e Rio De Janeiro, Brazil.\nOkusunsulamu kuggwa nga March 20 omwaka guno. Uganda kati essuubi ligiri mu bakubi bano abasatu bokka abakyayiseemu ku bakubi omusanvu abaagenda.\nLwaki mmotoka za Gavt. eziri mu mbeera embi tezikwatibwa?\nGavt. efulumizza olukalala lwâ€™emisolo\nGavt. eyongezza ssente za pamiti z'ebidduka


MAAMA ne muwala we batabuse lwa mmaali ya busika buli omu gy'akaayanira nti y'agirinako obwannannyini. Abaana baatuuse n'okuloopa maama waabwe nga bamuvunaana okugaana okubagabanya ebintu n'okusingira ddala ekibanja kye baafuna ku Bukojja.\nBeeyuzizza mu lukiiko olwatuuziddwa kkooti y'eggombolola era nga lwetabiddwamu ofiisi erondoola ebintu by'abafu e Kayunga ne poliisi y'amaka. Omuwala Regina Abbo y'atabuse ne nnyina Margaret Nantongo Namusisi olw'ebibanja n'enyumba ebyali ebya jjajja wa Abbo omugenzi Rose Kyazike. Bino biri ku kyalo Bubajjwe mu ggombolola y'e Kayunga mu disitulikiti y'e Kayunga.\nAbbo yasikira jjajjawe Kyazike azaala nnyina Nantongo Namusisi nga kati omwana ayagala ebibanja bya jjajja we bimuddire kubanga ye musika ng'ate maama akalambira nti oyo omuwala yasikira musaayi ssi bintu. Baatuuse n'okuggyayo eddaame wabula Namusisi naligaana ng'aliyita jjingirire kubanga nnyina teyassaako kinkumu.\nAbbo eyasikira jjajja we.\nOmukadde Namusisi alayidde nti omwana yenna ayagala okugabana ku bintu bya jjajja we amulinde (Namusisi) amale okufa naye ng'akyali mulamu kikafuuwe. Abbo alumiriza nnyina okumuteekako obukyayi n'atuuka n'okumuswaza mu lumbe lwa jjajja ng'amulangira obukumpanya kubanga yanyaga ku Bakkojja be ebintu byonna.\nAnthony Kirimubbanja ssentebe wa kkooti y'eggombolola ategeezezza nti bafubye okutabaganya maama n'omwana wabula kikyali kizibu. Kirimubbanja agamba nti bagenda kwongera okuwuliriza enjuyi zombi n'oluvannyuma basalewo ekyenkomeredde.\nCollin Kafeero alondoola ebintu by'abafu e Kayunga ensonga yazirekedde aba kkooti bazimalirize.


Bukedde Online - Abafumbo bagabanidde ebintu ku poliisi\nLt. Gen . Katumba Wamala yeesozze eddwaani...\nSSEMAKA agwiikirizza mukazi we abadde asibye ebintu by’omu nnyumba byonna ng’anoba ne beezooba okukkakkana nga bali ku poliisi gye babigabanidde era ne baawukana.\nEddy Mugwanya ow’e Kyengera Nabaziza A y’ayawukanidde ku poliisi y’e Kyengera ne mukazi we Catherine Namutebi oluvannyuma lwa Namutebi okugezaako okusiba ebintu byonna nga bba ali ku mulimu.\nMugwanya agamba: “Nakedde ne ng’enda ku mulimu nga tewali buzibu wakati wange ne mukyala wange wabula nabadde ndi awo mukwano gwange n’ankubira essimu n’ang’amba omukazi asibye ebintu byonna agenda\nNafunye bodaboda okuva e Nalukolongo gye nkolera okutuuka e Kyengera era nasanze mmotoka esimbudde kwe kugigoba. Nagezezaako okugiyimiriza wabula ddereeva n’agaana okuyimirira kwe kugibuukira.\nNatandise okuggyako ebintu nga bwe mbikasuka okutuusa ddereeva bwe yalabye nga kiyinza okumuleetera obuzibu n’akyama ku poliisi e Kyengera, Mugwanya bw’annyonnyola.”\nNamutebi olwatuuse ku poliisi n’alayira obutaggya kintu kyonna ku mmotoka ng’agamba ebintu byonna ye yabigula ku ssente ze.\nAgamba: Mugwanya yankwana nga nkola era nga nnina n’ebintu byange, bwe yamala okunzaalamu omwana n’ansaba ng’ende ewuwe tutandike okubeera ffembi. Nakwata ebintu byange ne ng’enda mu maka ge kyokka teyalina kintu kyonna mu nnyumba era ebintu byange bye yajjuza enju ye.\nMugwanya ku kkono ng’asitudde leediyo gye yagabanye ate ku ddyo ye Namutebi ku poliisi.\nEbintu byonna bye nabadde nsibye byange era okusalawo okubisiba nga nkooye embeera za Mugwanya omuli okugaana okumwanjula, okuyomba olutatadde n’okungattako omukazi omulala alina n’olubuto,” bwe yategeezezza.\nBino byonna Mugwanya yabigaanye n’agamba ensonga eyabadde enobya Namutebi kwe kuba ng’abadde amupeeka okukola ebintu buli by’alaba banne balina era n’agamba abadde yaakamugamba agule emmeeza ya dayiningi n’agaana nga kw’agasse n’okumupeeka okumuwa ensimbi buli kiseera.\nBaagabanye ebintu era ebisinga obungi Namutebi ye yabitutte ng’agamba byonna bibye nga ku bino byonna Mugwanya yasigazza ttivvi ne leediyo ekika kya woofa olwo buli omu n’akwata gage.\nAkola ku nsonga z’amaka ku poliisi y’e Kyengera, Slyvia Mutesi yategeezezza nti ababiri baakoze endagaano y’okugabana ebintu era ne fayiro n’eggulwawo ku nsonga eno ng’eri ku nnamba SD 25/ 11/ 01/ 2013.\nDr. Bitone g'akaaba g'akomba: Amabanja gamukoma mu bulago!


Bukedde Online - Ebintu 10 abawala bye basinga okwetaaga ku balenzi\nEbintu 10 abawala bye basinga okwetaaga ku balenzi\nEyazaala bannamagoye 6 anyumya by’ayiseemu...\nEbiyinula abakazi ensangi zino ne batatya...\nABAVUBUKA bangi ennaku zino balemereddwa okukuuma abawala be baagala ng’abasinga beekwasa eky’obutaba na ssente wamu n’okwevuma abawala okuba abayaaye.\nFahad Bossa ne Shillah Nakyanzi abatuuze b’e Bwaise nga bali mu biseera byabwe eby’eddembe. Bagamba nti omukwano gwabwe buli olukya gweyongera kuba gwa maanyi.\nEmirundi mingi obuzibu buva ku bo olw’okulemwa okumanya obuntu obutono obwo abawala bwe baagala ne beekanga nga babaleseewo ne banoonya abalala.\nOmuvubuka ow’omulembe teyetaaga kuba na ssente okukuuma omuwala mu mukwano nga tawankawanka, wabula kye yeetaaga kumanya ebintu ebikulu abawala bye basinga okwagala mu balenzi ebiteetaagisa na ssente era ebikulembera ekkumi bye bino wammanga.\n1. Okubasiima Abavubuka bangi baagala nnyo okubasiima nga balina ekintu kye bakoze kyokka bo ne beerabira nti ssinga basiima bannaabwe abawala nabo banyumirwa era kyongera okwagala kwabwe gye bali.\nOkugeza omuwala ne bw’aba akyadde ewuwo n’osanga ng’akwoleza ku ngoye oba ayozezza bintu mulage nti osiimye era ne bwe muba mwesanyusizzaamu nga wasiimye nkukakasa ajja kwongera okukwagala era n’ebinene ebirala ajja kubikukolera wadde kibadde kimukakatako okukikola.\n2. Okubakkiririzaamu Abavubuka abasinga batera okuyisa amaaso mu bawala be baba baagala nga ne bw’amulaba ng’aliko kyakoze oba kyategeka okukola takitwala ng’ekikulu kuba amanyi ye muwala talina ky’amakulu kyalina kukola.\nEkintu kino kiruma nnyo abawala songa bw’omulaga nti omukkiririzaamu by’akola addamu amaanyi era alabanga akwetaaga mu bulamu bwe.\n3. Baagala ‘busapulayizi’ obutono. Abavubuka bangi balowooza nti omuwala okumukolera ‘sapulayizi’ weetaaga kumukolera mbaga oba kumugulira mmotoka, ekitali kituufu kuba ebimu ku birabo bino n’abawala abamu tebabyesiga olw’ebitera okubivaamu.\nOmuwala akwagala ebya ddala anyumirwa okumuwa busapulayizi obutono ng’obumuli, obukuufu kuba amanya nti akantu ako wadde katono k’omwagaliza era akatwalanga kikulu okusinga bw’obeerawo ng’omusuubiza poloti gy’otoomugulire.\n4. Baagala okwogerezeganya nabo. Ekimu ku bintu abawala bye basinga okwagala kwogera n’abalenzi baabwe ku nsonga ezibabobya emitwe ate ne babawuliriza wadde buli ky’akugamba oba togenda kikola. Yogerezeganya naye wakwetaagira oleme kumuleetera kujulirira kufuna webbali gw’aba ayogerezeganya naye.\n5. Okufiibwako. Omuwala okumufaako tekitegeeza kumugulira mmere na kusasula mazzi waka ng’omazze wabula omuwala yeetaaga omufaako mu ngeri ey’enjawulo, okugeza faayo olabe ku mulimu gy’akolera, embeera gyabeeramu, olunaku engeri gyalumalamu, bizibu ki by’asanga mu lunaku omuwe ku magezi we yeetaaga olage nti ofaayo gy’ali. Wano ajja kukwagala nga tayoya wadde omukwano omulala\n6.Okukola nabo emirimu Abavubuka abasinga batera nnyo okulekera abawala emirimu naddala egy’awaka bo ne batuula wali ne babatunuulira nga bawoza nti mirimu gy’abawala ekitali kituufu kuba abawala banyumirwa nnyo okukolera awamu emirimu n’abalenzi baabwe.\nOkugeza bw’aba asiimuula nnyumba anyumirwa akulabe nga gwe oyoza bintu, bw’aba agolola gwe teeka obutimba mu madiriisa, oyo omuwala ne bwebanaamusimbako benzi gy’otalina talina gy’ajja kugenda kuba anyumirwa obulamu bwalimu naawe.\n7. Baagala okuyimirirawo ku lwabwe Wadde abantu bonna baagala nnyo okubabeererawo naddala mu biseera by’ebizibu naye bwe gutuuka ku muwala ne kakutanda n’otomufaako mu biseera by’okugezesebwa, okugeza ssinga omuwala abaako emisango gy’alimu gwe omulenzi we mu kifo ky’okumubeerawo ng’omuwolereza ate n’omuwaayo buwi tayinza kulabanga omuvubuka gw’alina okuba naye ne bw’oba omuwa ebikapu bya ssente.\n8. Abawala beetaaga okusanyusibwa. Okusanyuka kintu kikulu nnyo eri obulamu bw’omuntu wadde kino abavubuka abamu tebakimanyi, nga bayitiriza okubeera ennyo siriyaasi n’okweteekamu olukungu olungi mu maaso g’abawala be baagala.\nOyinza okwekanga nti bukyanga abeerawo tafunangako budde na munne na kumunyumiza ku buboozi obusobola okumusesa songa buli muwala abeera yeetaaga omulenzi oyo asobola okuggyamu akaseko abalala ke batasobola kumuggyamu ate nga tekyetaagisa ssente.\n9. Beetaaga okubasitula bwe baba bagudde Nga bwekiri mu butonde nti omukyala yatondebwa mu lubiriizi lwa musajja bwatyo omukyala bwe yetaaga okuwanirirwa wamu n’okusitulwa abasajja naye kino abavubuka abamu tebakimanyi nga ne bw’alaba omuwala gw’ayagala ng’agudde mu ngeri emu oba endala mu kifo ky’okumuyambako asituke ate adda mu kumunenya bunenya songa yandibadde amuyamba kuddamu kusituka.\n10. Baagala nnyo obubaka obuwandiike Kituufu okukuba essimu kirungi eri omuwala gw’oyagala naye bw’onoonyereza abawala abasinga banyumirwa nnyo obubaka bwa ‘masegi’ okusinga amasimu.\nKy’ova olaba nti omuwala asobola okwogera n’omulenzi we ku ssimu nga taseka kyokka n’amuweereza akamesegi n’abugaana essanyu wadde ng’obubaka emirundi egimu bubeera bwe bumu.\nAbawala abasinga bagamba nti olumu ku bubaka obuwandiike balina ebigambo bye basobola okugamba abaagalwa baabwe.


Olubereberye 14:6,Ekyamateeka Olwokubiri 2:12,Ekyamateeka Olwokubiri 2:22,1 Ebyomumirembe 1:38 LCB - n’Abakooli mu nsi ey’ensozi eya - Bible Gateway\nOlubereberye 13Olubereberye 15\nOlubereberye 14:6 Endagaano Enkadde nʼEndagaano Empya (LCB)\n6 n’Abakooli mu nsi ey’ensozi eya Seyiri n’okutuukira ddala Erupalaani okumpi n’eddungu.\nEkyamateeka Olwokubiri 2:12\nEkyamateeka Olwokubiri 2:12 Endagaano Enkadde nʼEndagaano Empya (LCB)\n12 Mu biseera eby’edda Abakooli nabo baabeeranga mu Seyiri, okutuusa bazzukulu ba Esawu bwe baabasiguukulula ne babagobamu ne babazikiriza, ensi eyo ne bagyetwalira, bo ne bagibeeramu; okufaananako ng’Abayisirayiri bwe balikola mu nsi Mukama Katonda gye yabawa ey’obusika bw’obutaka bwabwe obw’enkalakkalira.\nEkyamateeka Olwokubiri 2:22\nEkyamateeka Olwokubiri 2:22 Endagaano Enkadde nʼEndagaano Empya (LCB)\n22 Ne kifaananako nga Mukama bwe yazikiriza Abakooli abaalinga mu Seyiri, ensi yaabwe n’agiwa bazzukulu ba Esawu okuba obutaka bwabwe obw’enkalakkalira n’okutuusa leero.\n1 Ebyomumirembe 1:38\n1 Ebyomumirembe 1:38 Endagaano Enkadde nʼEndagaano Empya (LCB)


Tugenda kukolagana ne Museveni, Aba NUP bakkanyizza okukolera awamu ne NRM e Sembabule – Watchdog Uganda\nOmubaka omulonde owa Mawogola South Gorret Namugga Wakati ku mukolo gye buvuddeko\nAbakulembeze be Kibiina kya National Unity Platform e Sembabule nga bakulemberwamu Omubaka omulonde mawogola South Gorret Namugga bategezezza nga bbo bwe bagenda okukolagana nabannaNRM abanaaba balayiziddwa okuviira ddala ku mukulembeze we Ggwanga okutuuka wansi ku byalo.\nOkwogera bino yabadde mu maka ga Ssentebe wa Disitulikiti ye Sembabule omulonde Nkalubo Patrick agasangibwa mu gombolola ye Lwemiyaga e Sembabule ku mukolo kwe yayise abakulembeze bonna okusala amagezi butya bwe bagenda okuzimba Sembabule.\nNamugga agamba nti ye yalondebwa abantu abendowooza ez’enjawulo era nti eky’okubalondera mu kibiina kya NUP eyo ssi nsonga, wabula kyasinga okwettanira bwe buwereza era n’asuubiza okutekawo enkolagana wakati we ne Pulezidenti Museveni owa NRM.\nYanenyezza bakulembeze banne be yayogeddeko nga abasusse okweyagaliza ennyo, nasaba ensonga eno eterezebwe bunnambiro.\nPatrick Nkalubo ono nga ye yalondebwa okukulembera Disitulikiti yagambye nti bwebanaaba bakola tebagenda kukolera ba NRM bokka, n’asuubiza obutasosola mu bantu wakati nga akola emirimu.\nOmubaka we Lwemiyaga Theodore Sekikubo yebazizza Nkalubo n’agamba nti enkola nga eno ey’okutuula ne bateesa yali yabulira ddala mu Sembabule era nasaba ku mulundi guno beegatte basobole okukolera abantu.\nSekikubo era yasinzidde wano nalangirira nga bwe yesowoddeyo avuganye ku kifo ky’obumyuka bw’omukubiriza mu lukiiko lwe Ggwanga olukulu nti kubanga alina obumanyirivu okukola omulimu ogwo era nasaba babaka banne bwe bava e Sembabule okumuwagira.\nOmukiise w’esaza mawogola mulukiiko lwa Buganda ow’ekitiibwa Peter Kuwatanya yagambye nti abakulembeze abanawa Ssabassajja ekitiibwa bebajja okutambula nabo n’asaba buli eyayitamu okukolagana obulungi ne Mengo.\nTired of being treated as foreigners, Banyarwanda in Uganda move to rename tribe to 'Abavandimwe'


Bukedde Online - KCCA FC ewangudde n'essa akazito ku Vipers\nHosni Mubarak owa Misiri yafudde yeezinze\nObululu bwa Stambic Uganda Cup bukwatiddwa\nBassita b'Afrika 10 abasuubirwa okwaka mu...\nAb'Empologoma bazize ez'ebika\nKCCA FC emezze Bright Stars n'eyongera okussa akazito ku ttiimu ya SC Vipers ekulembedde ekimeeza kya Azam Uganda Premier League.\nJackson Nunda owa KCCA FC (ku kkono) ng'attunka ne Enock Walusimbi owa Bright Stars FC mu gwa Azam Uganda Premier league ku Lwomukaaga nga May 19, 2018 e Mwererwe. KCCA FC yawangudde 2-1. (STEPHEN MAYAMBA)\nKCCA FC yalumbye Bright Stars omwayo e Mwererwe-Matugga n'egikubirayo ku ggoolo 2-1 okuweza obubonero 57 okuva mu mipiira 28 nga Vipers ekulembedde (n’obubonero 59) ebasinga obubonero bubiri bwokka wabula nga bombi babuzaayo emipiira ebiri sizoni okukomeKkerezebwa.\nDerick Nsibambi ne Paul Mucureezi be baateebye ggoolo za KCCA FC ate Cocus Opejo n'ateeba eya Bright Stars.\nKCCA FC esabirira Vipers ekole amaliri gonna mu mipiira ebiri gy'ebuzaayo okuli ogwa Express FC (ku Lwokubiri nga May 22) n’ogusembayo ng’ekyaza UPDF FC esobole okweddiza ekikopo kya liigi omwaka ogw’okusatu ogw’omuddiring'anwa.\nKawanda ss eweereddwa omukisa okutegeka emizannyo gya UMEA\nTtiimu za Super zeebugira liigi\nAbawagizi beezoobye n'omuwuubi w'ekitambaala omupiira ne guyiika\nAba Miss Uganda batongozza okugaba...\nAba Miss Uganda batongozza okugaba paadi mu masomero ng'erimu ku makubo okumalawo ekizibu ky'abayizi abawala abayosa...\nMukozese ekisiibo okwezza obuggya...\nAbayizi bakubiriziddwa okukozesa ekisiibo kino okwenenya olwo bafune obulamu obulungi.\nHosni Mubarak owa Misiri yafudde...\nEYALI Pulezidenti wa Misiri, munnamagye Hosni Mubarak, bannansi gwe baanaabira mu maaso ne bamumaamula ku ntebe...\nObululu bwa Stambic Uganda Cup...\nEmmotoka z'empaka zizzeeyo e Jinja...\nEmmotoka z'empaka zizzeeyo e Jinja


Bukedde Online - Nnaabagereka asiimye obuyambi bwa Ford\nNnaabagereka asiimye obuyambi bwa Ford\nEKIBIINA kya Ford Foundation ekitumbula embeera z’abantu ng’ekitebe kyakyo kiri New York mu Amerika kyeyamye okwongera okuteeka ssente mu kibiina kya Nnaabagereka Developemnt Foundation (NDF) kisobole okusomesa ku buntubulamu, abavubuka, abaana, abakazi n’okuyamba abantu abatalina mwasirizi.\nEnteekateeka eno eyanjuddwa Martin Abregu omumyuka w’akulira Ford Foundation ku bugenyi bw’aliko obw’okunyweza omukago gwe batta ne Buganda naddala ekibiina kya NDF ne Kabaka Foundation okutumbula embeera z’abantu mu Buganda.\nEnsisinkano yabadde mu Bulange e Mmengo. Ensisinkano eno yeetabiddwaako ne Katikkiro wa Buganda Charles Peter Mayiga ne baminisita b’e Mmengo, Nnaalinnya Agnes Nabaloga, ssentebe wa NDF, Dr. Jeff Sebuyira, dayirekita wa Kampala Jennifer Musisi, abakungu okuva mu bufuzi bw’ensikirano obulala mu Uganda, abakungu b’ekibiina ky’amawanga amagatte UN n’abavubuka. “Tuli wano nga Ford Foundation okuwagira pulogulaamu za Nnaabagereka kubanga mu nkolagana yaffe naye twakizuula nti, ebigenderwa bye bye bimu n’ebyaffe naddala mu kutumbula embeera z’abantu era tugenda kumwongera ensimbi okulaba nti agenda mu maaso ne pulojekiti ze”, Abregu bye yategeezezza.\nNnaabagereka yagambye nti ng’ayita mu Kisaakaate asomesezza abaana bangi naddala ku buntubulamu era ekibiina kye ekya NDF kirina enteekateeka okuva mu 2019 okutuuka mu 2024 okulaba nti abavubuka, abaana, abakazi n’abantu abalala bonna mu ggwanga tebalekebwa mabega mu nkulaakulana kyokka nga tebasudde buwangwa bwabwe. “Twagala buli muntu ali obulungi akwate ku munne bwe tusobola okugenda mu maaso, naye abali obulungi bwe basigala nga bekkusa bokka, tuba tetulina kye tukoze”, Nnaabagereka bwe yagambye.\nNnaabagereka era yatuusizza obubaka bwa Ssaabasajja Kabaka okwebaza Ford Foundation okuvujjirira ekibiina kya Kabaka Foundation. Katikkiro Mayiga yategeezezza nti Buganda etudde ku masiga asatu okuli Kabaka n’olulyo olulangira, ebika ne kabineeti kw’esinziira okukola entekateeka eyamba abantu n’ategeeza nti Buganda yeenyumiriza mu mulimu gwa Nnaabagereka ogw’okuzza obuntubulamu mu bantu n’okutta emikago nga gino.\nYe Jenniffer Musisi yategeezeza nti baatandikadda okusomesa abaana mu masomero ga KCCA ebintu ebisomesebwa mu Kisaakaate kya Nnaabagereka bafuuke ab’omugaso mu ggwanga.\nBulange e Mmengo,


Bukedde Online - Jjajja Nabamba Bujagali afiiridde ku myaka 114\nJjajja Nabamba Bujagali afiiridde ku myaka 114\nNze nannyini Ghetto kuba gye nnasookera - Museveni\nAbayizi b'e Makerere batwala Cansala waabw...\nAdded 28th October 2019\nABANTU b’e Busoga bali mu kiyongobero oluvannyuma lwa Jjajja Nabamba Bujagali, abadde Omuswezi omuggundiivu mu byobuwangwa bwa Busoga, ebyafaayo ng’ate abadde yafuuka kyabulambuzi, okufa.\nAbamu ku basawo b’ekinnansi ab’e Busoga abakungubagidde Bujagali.\nBYA TOM GWEBAYANGA\nBujagali yafiiridde ku myaka 114 era abadde yalwala obulwadde bw'okusannyalala n'obwomumusaayi. Yafiiridde mu maka ge okumpi n'ebbibiro ly'amasannyalaze ery'e Bujagali.\nOkusinziira ku ssentebe w'ekibiina kya New Uganda n'eddagala Lyayo Integrated Traditional Healers'Association (NUNLITHA) e Busoga, Omuswezi Siraji Isabirye Kinagoidhi, Bujagali yafudde mu kiro ekyakeesezza Ssande.\nKinagoidhi yategeezezza Bukedde nti olunaku olw'okuziika Bujagali terunnamanyika wabula enteekateeka zigenda mu maaso.\nJajja Bujagali abadde ajjanjabibwa mu ddwaaliro lya Nile International Hospital mu kibuga e Jinja wabula olw'essente ennyingi, abantu be baawawalizibwa okumusabayo ne bamuzza awaka gye yafiiridde.\nYe Omulangira Kitiimbo yagambye nti bw'ogeraageranya Bujagali mu by'eddiini, abadde ku ddaala lya "Bishop" kuba y'abadde akulira Abasamize Abaswezi (abatalya byannyanja) mu Busoga yonna.\n"Okumuziika tekupapirwa, era kubeera mu mitendera. Ono wa buliri obusoba mu butaano era ng'emisoso tegiweddeeyo taziikiibwa," Kitimbo bw'agambye.\nMu baamukungubagidde kuliko munna FDC Salaamu Musumba.\n"Ng'oggyeeko okuba omunene mu Baswezi, abadde n'ekirevu ekyeru ng'omuzira, nga era abalambuzi baagala okulaba ku muntu awangadde nga enfudu z'e Mmengo," Salaamu bwe yagambye.\nAkulira Abaswezi e Bugabula (Kamuli, Buyende), Mandwa Kagulu Nabiryo, yagambye nti bafiiriddwa omukulembeze omulungi ng'ate abadde abawabula ku nsonga ez'obuwangwa.\nAte Isabalangira w'e Kamuli, Omulangira Henry Mitala Woira, yategeezezza nti Bujagali anajjukirwanga olw'okuwagira enkulaakulana y'e Busoga, bwe yakkiriza okuwaayo ettundutundu ly'ettaka lye okwazimbibwa ebbibiro ly'amasannyalaze.\nEBITTAJJA KWERABIRWA KU BUJAGALI\nAjjukirwa okukaayanira ebiyiriro by'e Bujagali, gavumenti bwe yali etegeka okuzimbawo ebbibiro ly'amasannyalaze bwe yatiisatiisa nti emisambwa gigaanyi okwonoona we gyegazaanyiza.\nAbakozi b'ekitongole ky'ebyamasanyalaze bwe bajja okumubuuza ani nnannyini biyiriro nga baagala okumuliyirira, mu kifo ky'okuddamu nti bibye, yabagamba nti bya misambwa, bwatyo n'afiirwa obuwumbi bw'essente era agenze okufa nga mwavu.\nOlwokuba yabiyita bya misambwa, gavumenti yamubuuza oba kisoboka okugisengula era bwe yakkiriza, kwe kugitwala e Namizi mu ggombolola y ‘e Budondo gye yazimba amasabo amapya.\nJjajja Nabamba Bujagali\n'Baze bw'anyiiga yeeyambula'\nKiki ekivaako abantu okugenda mu bwenzi?\nOmusajja anzisa emiggo: Mbikooye!!


Minisita Kasaija yeetonze olw’ensobi za Bbanka Enkulu - Radio Simba, The Best Luganda Station in the World !\nMinisita Kasaija yeetonze olw’ensobi za Bbanka Enkulu\nMinisita w’ebyensimbi, Matia Kasaija yeetonze olw’ensobi ezaakolebwa Bbanka Enkulu olw’okulemwa okufulumya lipooti ezikwata ku bbanka ze bazze baggala.\nYabadde mu kakiiko ka COSASE akali mu gw’okubuuliriza ku bbanka ezaggalwa n’akasiima olw’okuyambako okulaga ensobi ezibadde zikolebwa mu Bbanka Enkulu.\nYakakasizza nga bw’agenda okuteeka ku nninga abakulira Bbanka Enkulu bafulumye lipooti zonna ezikwata ku bbanka omusanvu ezaggalwa okuli: Teefe, Crane Bank, Cooperative Bank, International Credit Bank, National Bank of Commerce ne Greenland Bank.\nYabadde ayanukula Abdu Katuntu (Bugweri) ssentebe w’akakiiko eyamutadde ku nninga annyonnyole oba nga yabadde alaba nga kyabulijjo okuggala bbanka ne balemwa okufulumya lipooti oluvannyuma lw’emyaka 20.\nYawadde eky’okulabirako kya Cooperative Bank. Ababaka era baabuuzizza aba Bbanka Enkulu okunyonnyola kwe baasinziira okuteeka obuwumbi 478 mu Crane Bank ng’ate baali bakimanyi bulungi nti abaali bagiddukanya baali beetaaga obuwumbi obutasukka 200 okudda engulu.\nLouis Kasekende omumyuka wa Gavana yagambye nti eky’okuteekamu obuwumbi 478 baakikola kuba ly’ekkubo lyokka lye baali basigazza okwewala okukosa ebyenfuna.\nTugenda kufaafaagana n’enguzi – Museveni\nKyokka ababaka baakizudde nga tewali biwandiiko binnyonnyola ensaasaanya ya ssente zino mu bujjuvu.\nJames Kahooza atuula ku lukiiko olufuzi olwa Bbanka Enkulu yagambye nti etteeka lino okukyusibwa Gavana aleme kubeera nga y’addukanya emirimu gya bbanka nga mu kiseera kye kimu y’akulira olukiiko olufuzi kivuddeko obuzibu bungi.\nDP etongozza Koogikwatako Ssemateeka


Bukedde Online - Omusango gw’abakazi 2 abakaayanira omwana gutuuse mu kkooti\nOmusango gw’abakazi 2 abakaayanira omwana gutuuse mu kkooti\nDesire Luzinda ekitone akitadde ku bbali...\nOmusawo gwe baggye ku ccaayi nga tayagala...\nKu Lwokuna nga April 2, 2015 omulamuzi eyabadde alina okuwulira omusango gw’abakazi ababiri abakaayanira omwana, teyalabiseeko mu kkooti e Mubende era ne gwongezebwayo okutuusa ku Lwokuna lwa wiiki eno nga April 16.\nEkibobbya buli omu omutwe kiri nti, abakazi ababiri basobola okuzaala omwana omu? Bombi bwe bannyonnyola ensonga zaabwe bakuleka okakasizza nti ddala akunnyonnyodde ye kazaala mwana.\nNga March,15 abakyala babiri e Kitebi baavaayo ne bakaayanira omwana. Barbara Atuhiirwe, 24 omutuuze w'e Sheema Masheruka ne Nuluh Mbabazi, 23 ow'e Kitebi baakaayanira omwana era Atuhiirwe n’atwala Mbabazi ku poliisi e Kitebi ng'agamba nti yamumubbako. Omwana ono omuwala ali mu myaka ena, buli omu amuyita erinnya lirye.\nAtuhiirwe yategeeza ng'omwana we bwe baamubba nga Decem¬ber 24, 2014 bwe yali agenze e Mubende mu bbaalakisi y'e Kabamba okulya Ssekukkulu ne taata w'omwana ono omujaasi Bosco Odoch. Agamba nti omwana ono gwe yatuuma Florence Atim yamuzaalira mu ddwaaliro lya Patong Health Center mu distulikiti y’e Agago nga July 8, 2011 era n’aleeta ebiwandiiko kwe yamuzaalira ne satifikeeti kw’abadde amugemera.\nAgamba baggulawo omusango gw'okubula kw'omwana waabwe ku poliisi y'e Kasambya e Mubende ku fayiro SD: 26/24/12/2014 nti wabula nga March 16, 2015 muganda we ayitibwa Tumuhiirwe Florence yamukubira essimu nga bw’alabye ku mwanawe naye kwe kujja n’akakasa nti ye ye. Ensonga baazitwala ku poliisi e Kitebi eyabasindika ku poliisi e Kasambya gye baggulirawo omusango gw'okubula kw'omwana waabwe.\nWabula eno Mbabazi baamusiba mu kkomera n'omwana ne bamumuggyako okutuusa ng'ensonga zigonjoddwa.\n“Tunoonyezza omwana ono mu bulungi ne mu bubi, tetulina gye tutatuuse. Tugenze mu masabo, amakanisa na buli wamu okutuusa Mukama bw’amututuusi-zzaako,” Atuhiirwe bw’agamba.\nEkifaananyi Atuhiirwe kye yaleese ekiraga omwana gwe bakaayanira (mu maaso).\nOMWANA NZE NAMUZAALA\nYe Nuluh Mbabazi eyasangibwa n'omwana agamba, omwana wuwe era tamuvangako era yeewuunya nnyo okulaba nga Atuhiirwe akaayanira omwanawe.\n“Ono omwana wange era tanvangako. Bulijjo mbeera naye era ne baliraanwa baffe bamumanyi. Namuzaala wakati wa 22-23 mu January 2011, e Kammengo nga n'eddagala nalinywera mu ddwaaliro e Kammengo kyokka nazaalira mu ddwaliro lya Ggoli Health Center. Omwana wange ono ye Joyce Mukisa ate kitaawe ye Abu George Mukisa .\nOmujaasi Bosco Odoch bba wa Atuhiirwe agamba nti ye taata w'omwana akalam¬bira nti omwana y’oyo owuwe nti era omukazi Mbabazi eyasangibwa n'omwana yamulabako e Mubende nga kirabika ye yamub¬ba.\nKyokka ne George Abu Mukisa bba wa Mbabazi naye agamba nti ye taata w'omwana era naye yazze n’ategeeza nti wadde omwana ono tabeera naye, abaddenga agenda n’amulambula.\nAbooluganda lwa Mbabazi balaze obutali bumativu olwa poliisi y’e Mubende okusiba omuntu waabwe n'okumuteekako omusango gw'okubba omwana nga tebafunye bukakafu. Bano basaba poliisi etwale abakazi bano bombi ku musaayi olwo bamuvunaane nga bazudde amazima.\nAlan Twisiime atwala poliisi y'e Mubende agamba;\n“Twali tetusobola kuta Mbabazi kubanga twali tetuli bakakafu nti ayinza okudda eno kwe kusalawo omwana bonna okumubaggyako era kati akuumirwa awakuumirwa baana abatalina mwasirizi e Mubende kubanga tetumanyi nnyini mwana mutuufu.\nAbakyala bano bombi baaleeta ebbaluwa zaabwe kwe baagemera abaana wabula eya Mbabazi ng'eriko ebibulamu bingi nga n'amannya makuutize. Ate ne tufuna okuwabulwa okuva ew'omusawo omu nti ebbaluwa Mbabazi gye yalaga tekyakozesebwa, yakoma eyo mu 2,000 ne twongera okwekengera.\nMbabazi era yatulimba nti bba abeera Juba kyokka bwe yajja n’atutegeeza nti e Juba yavaayo dda abeera Kisoro nti era abadde yaakamala emyezi mukaaga gyokka nga talaba ku mwana we naye bwetwamuwa ekifaananyi ky'omwana ono nga kuliko n'abalala atulageko owuwe n’atutegeeza nti tamujjukira era tamanyi oba ye ye ekyayongera okutubuzaabuza. Kati naffe bikyatusobedde era ensonga ziri mu kkooti.\nOmulamuzi yatutegeezezza nti kkooti y’ejja okusalawo ddi lwe bagenda ku musaayi okukebereb¬wa endagabutonde. Okwemulugu¬nya kwe tulina kati kuli nti ddala ono omwana bw’ataba wa Mbabazi owuwe gwe yazaala yamuteeka wa? Tulinda kkooti batwalibwe ku DNA bakebe\nOmusajja eyayiira mukazi we asidi n’amutta naye bamukutte


Okwekalakasa e Makerere: Omusomesa yesibidde muyafeesi lwakubuzza bubonero - Cyclone Times\nPhoto by Teopista Nakamya\nOmusomesa wa Makerere awonedde watono okugajjambulwa abayizi ababadde bataamye obugo.\nEnkya ya leero abayizi b’e Makerere bakedde mu bwambalo bwabwe obumyufu nebekumamu omuliro okulaga obutali bumativu bwabwe eri omusomesa (lecturer) oluvanyuma lwokusazamu ekibuuzo kyabwe ng’abalanga okukoppa bbo kyebawakanya.\nDr. Anthony Juma Okuku , nga ono asomesa ssomo lya nkulakulana ya bibuga (Urban planning) musomero erya Social Sciences, yagudde kukyokya abayizi bwebamulumbye mu yaafeesi ye nebamulagira abalage ebyava mu kibuuzo kyebatuula.\nDr Okuku yesibidde mu yafessi kyoka kino tekirobedde bayizi kusigala nga balekanira wagulu saako n’okumusindikira ebigambo ebiraga obutali bumativu era ono poliisi yemutasizza ku bayizi abadde abakambwe ng’ennumba.\nBano basoose kwezinga ku mulyango nga bagezaako okukunga bannaabwe babeyungeko omulanga gwabwe gusobole okuwulirwa.\nEngombe ya “weeeeeeeeweeeee” bweyeyongede okuvuga, teyaganyiza Dr. Anthony kusigala mu offiisi bwatyo nasalawo asisinkane abayizi mu buntu , nga wano yabadde nga akasuse ejjinja mu njuki anti tebamuwadde nalukusa kwogerako gyebali.\n“Bazadde baffe basasula ssente mubudde, twagala wano marks” bwebategezeza omusomesa.\nKyoka omusomesa yagezezaako okwagala okusaako kakokola tondeka nnyuma, abayizi kyebatamuganyiza kukola, abayizi bano (abawala nabalenzi) bagezezaako n’okwagala okugajambula omusomesa wabwe n’ekibooko, poliisi ne taasa.\nKinajukirwa nti guno si gwe mulundi gwabwe ogusoose okwekalakaasa olwa “marks”, mu mattikira ga 2016 ne 2017, abayizi abamu nabo beekalakaasa lwa nsonga ya “marks” era tebattikirwa.


Bukedde Online - Temutya nkyaliwo nnyoooo,,,,,,-Museveni\nTemutya nkyaliwo nnyoooo,,,,,,-Museveni\nAbaana bawaabidde omugagga Karim Hirji lwa...\nMuseveni agumiza abawagizi be mu bitundu by'e Bushenyi\nPulezidenti Museveni mu lukung’aana lwe yakubye ku kyalo Kazinda Ward eky’omu Munisipaali y’e Ishaka mu disitulikiti y’e Bushenyi.\nPULEZIDENTI Museveni, mu nkung’aana ze yasembyeyo okukuba mu disitulikiti y’e Rubirizi ne Bushenyi, ab’e Rubiriizi baamusabye abanaazeeko ennaku nga bamuzzizza mu ntebe.\nBaamutegeezezza nti amakubo gaabwe tegayitikamu, amalwaliro gali mu mbeera mbi, amasomero tegalina bizimbe na ntebe n’ebizibu ebirala.\nMu lukuhhaana lwa kampeyini lwe yakubye ku kyalo Katerera mu disitulikiti ye Rubirizi ku Lwokutaano, ebizibu bino abatuuze baabiyisizza mu mubaka waabwe mu Palamenti, Twibu Katoto. “Ssebo Pulezidenti, ekitundu kya Rubirizi naddala mu ssaza Katerera, amakubo gasibye ku balimi obwavu kuba tebasobola kutunda birime byabwe ku bbeeyi esanyusa.\nN’ebyobulamu bikaabya kubanga mu disitulikiti ya Rubirizi yonna temuli ddwaaliro liri ku ddaala lya Health Centre IV,” Katoto ali azzeemu okuvuganya ku tikiti ya NRM bwe yasomedde Museveni ebizibu by’abatuuze.\nYagasseeko nti amagombolola asatu ku ataano (5) agali mu disitulikiti temuli basawo batendeke ng’abantu abasinga okufuna obujjanjabi obulungi baddukira Bushenyi ne Kyamuhunga. Yasabye Museveni okubayamba ku bisolo naddala envubu n’enjovu eziva mu kkuumiro lya Queen Elizabeth ne zibaliira ebirime.\nMuseveni ng’atikkula abakyala ebirabo bye baamutonedde mu Kazinda Ward e Ishaka, Bushenyi.\nYagambye nti amakubo nago galinga bisinde bya nte nga basaba agabakolere. “Tugenda kukuzzaako era ggwe ojja okutuusa ekitundu kyaffe ku ntikko kuba tukumanyi ng’oli musajja mukozi ate otulumirwa,” bwe yawunzise. TEMUTYA WENDI - MUSEVENI Museveni naye ali ku tikiti ya NRM ku bavuganya ku Bwapulezidenti, yasuubizza okussa abakozi 19 mu buli ddwaaliro eriri ku ddaala lya Health Centre IV nga basasulwa omusaala omusava.\nYaweze nga bw’agenda okukola ku babba eddagala mu mawaliro ga Gavumenti nti tagenda kukkiriza Bannayuganda kufa mu ngeri ey’ekigayaavu. Ku byenjigiriza, Museveni yagambye nti olunadda mu buyinza agenda kulaba nga buli Konsitityuwense ebaamu ettendekero ly’ebyemikono.\nYasuubizza n’okukola oluguudo oluva e Kyambura lugguke e Nsiika ne Bwizibwera ate olulugatta ku Kamwenge nti lwakukubwa koolansi. Ku bisolo ebiboonoonera ebirime, Museveni yagambye nti waakukwatagana n’abakulira ekkuumiro ly’ebisolo lya Queen Elizabeth bamalewo ekizibu ekyo.\nYabakunze okwongera amaanyi mu kulima emmwaanyi kubanga ya ttunzi okusinga ebirime ebirala mu katale k’ensi yonna. Museveni ng’akyali mu disitulikiti y’e Rubirizi, yakubye olukuhhaana olulala ku ssometo lya Rubirizi era wano baamutonedde ekkanzu.\nOluvannyuma yakubye olukuhhaana olulala mu kisaawe ky’e Kizinda n’e Ishaka mu Bushenyi ng’eno, minisita w’Obutebenkevu, Mary Karoro Okurut n’omusubuzi Haji Hassan Basajjabalaba be bamu ku baamwanirizza. Abantu baayongedde okumutonera ebirabo omwabadde engabo, effumu n’ebirabo


Bukedde Online - Bba wa Julie Angume talabiseeko mu kwanjula: Bataddewo kifaananyi kye omukolo ne gugenda mu maaso\nObukodyo mukaaga bwe nkozesa okulembeka ssente...\nJULIE Angume ebintu bimutabuseeko bbaawe omupya, Sam Sekajugo bw’atalabiseeko ku mukolo gwe ogw’okumwanjula mu bakadde.\nJulie n'ekifaananyi kya bba Ssekajugo\nAbooluganda, abako n’abeemikwano baakedde mu ssanyu okwaniriza Sekajugo mu bitiibwa e Kiboga ku Lwokuna ng’ayanjulwa mu maka ga kitaawe wa Julie ayitibwa Ronald Ssemugga. Baakomye ku munaabo bwe baakabatemye nti omuko yabadde takyazze.\nEbintu byonna nga bitambudde, ekiseera kyatuuse ssenga ow’ensonga n’asituka okulaga omuko, kyokka abagenyi naddala ab’oku kyalo ababadde tebakirabangako, kyabaweddeko bwe baalagiddwa ekifaananyi kya Sekajugo.\nEkifaananyi kyabadde kikwatiddwa muganda wa Sekajugo era abantu olwakirabye ne batandika buli omu okwogera by’asanze.\nBangi baabitapuse nga Sekajugo bwe yeekubye Julie ku ssaawa esembayo wabula Bukedde bwe yatuukiridde Julie yategeezezza nti bakkaanya ne bba nti tajja kusobola kujja olw’emirimu gyaliko.\nSekajugo akolera mu Budaaki nti era mu kusooka bakama be baali bamukkirizza okujja kyokka oluvannyuma ne bamugaana olw’emirimu. ‘‘Ndowooza Abazungu emikolo gy’obuwangwa bwaffe tebagimanyi naye embaga bw’eneetuuka ajja kukomawo mu Uganda,’’ Julie bwe yategeezezza.\nYannyonnyodde nti kino ab’eηηanda n’emikwano baakitegeera naddala nnyina era ne bamutegeeza nti tebafaayo kasita afunye omusajja.\nNg’omukolo tegunnabeerawo, Julie yasoose kukyusa linnya lye n’agattako erya ‘The Heart Beat’ eryamulondeddwa Sekajugo. Omukolo gwabaddeko abayimbi ne basereebu abawera.\nEby’okwanjula ekifaananyi byasooka ku muyimbi Bella mu 2004, bba bwe yalemwa okudda e Uganda era emikolo gyali gigenda mu maaso n’asindika obubaka nga yeetonda.\nMunnakatemba Jamira Kalungi eyasuulawo Chris Evans naye ebintu byamutabukako n’akyaza ekifaananyi mu bakadde be nga bba, Fahad Kulumba alemereddwa okulabikako kyokka mu kwanjula bakama be baamukkiriza okuva mu Amerika n’abaawo.\nEkyewuunyisa, Jamira mukwano nnyo gwa Julie era ye yasoose okubeera metulooni we ku mukolo gwa ‘Intro Shower’ ogwakulembedde okwanjula wabula yakyusiddwa luvannyuma ne bassaawo muganda wa Julie amanyiddwa nga Janat Kirungi.\nAbaakitegeddde baagambye nti Jamira yatidde kumwogerako ng’eyamuwadde amagezi g’okwanjula ekifaananyi kubanga ebyo yabimanyiira.\nWabula ensonda zitegeezezza nti Sekajugo yazze mu Uganda era yalabiddwaako ku Lwokusatu mu Kampala era abamu ku baagenze mu kwanjula beewuunyizza ekyamulemeseza okugenda ku mukolo gwe.


Bukedde Online - Abasumba abazze bafuna obuzibu\nAbasumba abazze bafuna obuzibu\n1 Paasita Paul Muwan ‘Kiwedde’ yakwatibwa mu Zimbabwe mu 2013 nga yasangibwa yeefudde Omusaserdooti enzaalwa ye Kenya. Oluvannyuma yasibibwa mu kkomera e Mutukula gye yatoloka ate oluvannyuma n’addamu n’akwatibwa.\nMu kiseera kino Kiwedde akyali mu kkomera e Mutukula ng’awerennemba n’emisango gy’okufera. June, 2016 omuwala\n2 Shamirah Nalweyiso yaloopa Bishop Patrick Makumbi ow'e Kajjansi ng’amulumiriza okumusobyako. Kyokka kkooti oluvannyuma yamwejjeereza. Omusango guno gwamala ebbanga ddene nga maama n’omwana baatuuka n’okukwatibwa nga babalanga okwogera kalebule.\n3 October, 2006 Paasita David Kiganda owa Christianity Life Centre mu Kisenyi yakwatira mukazi we Hadija Nasejje mu bwenzi n’omusiisi wa capati era ne baawukana. Kiganda yawasa omukazi omulala gwe yajja mu Zimbabwe era bateredde mu bufumbo.\n4 May 30, 2018 abatuuze ku kyalo Kamaliba mu disitulikiti y'e Mpigi baavaayo ne beemulugunya ku Paasita Samuel Kakande nga bw'abagobaganya ku ttaka. Kakande yatuuka n’okuyitibwa mu kakiiko k’omulamuzi Catherine Bamugemereire nga bamulumiriza okusengula abantu n’okusenga mu ntobazi.\n5 Mu 2003 Paasita Imelda Namutebi yagattibwa ne bba Tom Kula agambibwa nti yali yayanjulwa dda omukyala omulala Safinah. Bino byonna tebyalobera mbaga kubeerawo era bafumbo.\n6 Mu July 30, 2018 omubaka wa Palamenti era omubuulizi w'enjiri ng'ayita mu nnyimba z'eddiini Judith Babirye yayanjula mubaka munne Sebulime Musoke (Lugazi Munisipaali) ekintu abamu kye baali bawakanya olw’okuba Babirye yali yagattibwa dda ne Samuel Niiwo.\nWaaliwo n’omukazi Nnaalongo eyavaayo n’ategeeza nga Sebulime bwe yali bba era ye Ssaalongo we. Kino tekyalobera mukolo kugenda mu maaso era nga gwali gwa kitiibwa


Gen Tumwine eby'okumugoba abitaddemu obukodyo\nRev. Abadde ateeberezebwa okuwambibwa azuu...\nSteven Tibeijuka, kaminsona avunaanyizibwa ku birime mu minisitule y'ebyobulimi yategeezezza nti bbiriyoni 15 ezaasoose okuteekebwawo bwamaze dda okukozesebwa ne buggwaawo.\nBeeyambisizzaako bbiriyoni 11 okusasula ebbanja eribadde libanjibwa ekitebe ekyateekebwawo mu mawanga ga Afrika okulwanyisa enzige ekya ‘Desert Locust Control Committee' era ab'ekitebe kino basuubirwa okuweereza Uganda ennyonyi esooka egenda okweyambisibwa mu kufuuyira enzige.\nEnnyonyi eno esuubirwa okutuuka mu ggwanga akawungeezi k'Olwokubiri yeegatte ku bakugu abali mu ggwanga abaatandise edda okufuuyira.\nEnsimbi endala zaakweyambisibwa okugula eddagala erifuuyira, okusasula omugoba w'ennyonyi egenda okweyambisibwa okufuuyira, okusomesa abagenda okuyamba ku bakugu n'okubangula abantu baabulijjo mu bitundu n'ebintu ebirala .\nTibeijuka yagambye nti mu kaweefube w'okulwanyisa enzige bajja kwetaaga ennyonyi ssatu okusobola okumalawo enzige zonna ezaalumbye eggwanga.\nWabula yasambazze ebibadde bitandise okwogerwa abantu abamu naddala bannabyabufuzi nti enzige teziri mu ggwanga n'akkatiriza nti zaayingira ku Ssande nga zaayingirira mu disitulikiti y'e Amudat nga ziva e Kenya.\nOkufuuyira enzige kwakutandikira mu distulikiti y'e Katakwi kulyoke kusaasaanire ebitundu ebirala.\nAbantu 2000 be bagenda okutendekebwa okulwanyisa enzige nga kuliko abaserikale ba UPDF, abapoliisi n'abantu abalala.\nMu ngeri y'emu gavumenti yaweerezza baminisita babiri e Kenya bakole okwebuuza okw'enjawulo ku ngeri y'okulwanyisa enzige.\nMutabani wa Pulezidenti nâ€™abajaasi 227 bakuziddwa


Bukedde Online - Omuwala anjagala?\nNafuna omuwala naye n’andekawo n’agenda ewaabwe. Teyahhamba nti ankyaye naye nsuubira okugenda ewaabwe okumukima kubanga nnali mmwagala nnyo. Namukubiranga essimu nga takwata era kati teriiko. Lumu yakwata nahhamba nti mmwesonyiwe. Ssenga ddala omuwaala ono ali ku ki?\nNafuna omuwala naye n’andekawo n’agenda ewaabwe. Teyang'amba nti ankyaye naye nsuubira okugenda ewaabwe okumukima kubanga nnali mmwagala nnyo. Namukubiranga essimu nga takwata era kati teriiko. Lumu yakwata nahhamba nti mmwesonyiwe. Ssenga ddala omuwala ono ali ku ki?\nOkusookera ddala omuntu yenna ng’akwagala aba ayagala okukuwuliza buli kiseera. Naye omuntu ssinga omukubira n’ataddamu oba n’akola ebikolwa ebiraga nti takuliiko oba olina kumwesonyiwa. Sigaanyi abantu bangi balemerako olw’omukwano naye ng’omuntu asazeewo okumwesonyiwa asinga.\nOluusi kizibu okwesonyiwa omuntu ng’omwagala naye ate bw’omala obudde ku songa ng’eyo ggwe olumwa. Kale mu bulumi obungi olina kumwesonyiwa n’omuggya mu birowoozo.\nEra ogenda okulaba ng’omutadde. Omuwala ono lwe yagenda ewaabwe alabika yali akukyaye oba si kyekyo yagenda omutima gy’oli ne gufa n’asalawo obutakwata ssimu z’omukubira. Bwe yakwata essimu n’akugamba omwesonyiwe kitegeeza yali akubuulira ekituufu kubanga gw’oyagala oba oyagala okumuwuliza. Sikugaana kugenda kukima muwala ono naye alabika yakukyawa.\nOmuntu okukukyawa nga ggwe omwagala kyabulijjo naye gwe alina omukwano olina kumwesonyiwa. Ssinga omwesonyiwa weeyamba mu birowoozo okusinga okumwesibako. Kizibu naye kisoboka. Kati okugenda okulaba omuwala oyo kiri gy’oli naye nze ndaba omala budde. Omuntu ayinza okukukyawa olw’empisa zo ate oluusi ayinza okukukyawa nga tolina ky’omukoze naye ng’omutima teguliiyo gy’oli. Ennaku zino abantu bangi omukwano tegubeerayo, olina okwekkaanya.\nBw'aba alina ky'akwagalako abeera naawe era bw'alaba ng'akifunye ng'akuviira. Kale mwana wange ono mwesonyiwe takuliko ate yakugamba ayinza okuba ng'aina w'afumba.


Bukedde Online - Mwewale obulimba bw'abooludda oluvuganya Gavt. - Museveni\nAgambibwa okukuba omuserikale akwatiddwa\nSsimwogerere ataanziddwa emitwalo 50\nMwewale obulimba bw'abooludda oluvuganya Gavt. - Museveni\nBesigye akwatiddwa n'atwalibwa e Kasangati...\nMuseveni, Besigye ne Mbabazi bazze n’amaanyi...\nAdded 15th February 2016\nBino Museveni yabyogeredde mu lukug’aana lw'akubye ku kisaawe ky’omuzannyo gwa Cricket mu disititulikiti y'e Mbale gy'abadde ng'ajjukiza abalonzi ku bubaka bw'azze abatuusaako mu nnaku 89 z'amaze ng'akuba kampeyini y'akalulu k'Obwapulezidenti akagenda okukubwa ku Lwokuna lwa wiiki eno nga 18.\nPulezidenti Museveni ng'ayogerera mu lukung'aana mu disitulikiti y'e Tororo\nPULEZIDENTI Yoweri Kaguta Museveni akubirizza abalonzi obutawuliriza bulimba bwa bannabyabufuzi abali ku ludda oluvuganya gavumenti.\nPulezidenti Museveni asoose kunnyonnyola ensonga emukomezzaawo mu kifo kino n'ategeeza nti lwe yasooka okuggya e Mbale obudde bw'ali bugenza, n’olwekyo teyasobola kutuusa bubaka bwe nga bwe yali asuubira nga kino kye kyamuwalirizza okukomawo.\nMuseveni yategezzeza nti bannabyabufuzi bano bazze babalimba ku nsonga nnyingi nga kino era kye kyamuwalirizza n’okwetaba mu kukubaganya ebirowoozo okw'abeesimbyewo ku bukulembeze bw'eggwanga ku Lwomukaaga oluwedde okusobola okuggyawo obulimba buno.\nWabula omukulembeze w'eggwanga yanenyezza John Patrick Amama Mbabazi owa Go Forward n'agamba nga eyali ssaabawandiisi w’ekibiina kya NRM, anenyezebwa olw'okunafuya ekitebe kya NRM ne kiremererwa n’okutuukiriza obuvunaanyizibwa bwakyo obw’okunnyonnyola abantu ku pulogulaamu za NRM.\nMu lukug’aana lwe lumu, Museveni ajjukizza abalonzi ebyo ebituukiddwaako ekibiina kye naddala mu nsonga z’eby'enkulaakulana mu kitundu kino omuli okuzimba obutale obupya, okussa ensimbi mu kibiina kyabwe eky’obwegassi ekya Bugisu Cooperative Union nga kuno kw'otadde n’enteekateeka ez’okubazimbira ekifo ky'amakolero.\nBya Joyce Nakato\nJanet Museveni ayambalidde abasawo abatayagala kukolera mu byalo\nMuseveni alamaze e Kiwamirembe n’abawa obukadde 100\nAbafumbo bakwatiddwa lwa kutulugunya...\nPoliisi ekutte abafumbo n'ebaggalira lwa kutulugunya mwana.\nAgambibwa okukuba omuserikale akwatiddwa...\nTimothy Lubega 27, ow'e Mutungo akwatiddwa poliisi y’e Mutungo ng'eyambibwako aba LC1 mu kitundu kino. Lubega okukwatibwa...\nVJOj Isaac akubye oluyimba ne Longomba.lwe...\nVJOj Isaac ye Munnayuganda asoose okukuba oluyimba (Kolabo) n'omukulu ono era oluyimba lwabwe balutuumye Sekemba....\nSsimwogerere ataanziddwa emitwalo...\nGuno mulundi gwakubiri nga Express ekaligibwa olw'okulagira ba bbooloboyi okugya emipiira ku kisaawe.


Bukedde Online - Abakazi banyize Bugingo\nAbakazi banyize Bugingo\nMuggye ensonga z'obufumbo ku buzindaalo n’emikuttu...\nAbakyala bagaanyi okwetonda kwa Bugingo\nTeddy Naluswa ne Bugingo\nTeddy Naluswa asitukiddemu ku bya Paasita Bugingo okumwanika ku kadaala nga bwe yalwala ekikulukuto. Addukidde mu kkooti n’agisaba eggalire Bugingo olw’okumuvvoola buli lw’ayagadde.\nAbakazi abamaanyi ensonga bazipaazizza bagamba nti Bugingo teyavvodde Teddy yekka wabula abakazi bonna okuli ne nnyina (maama wa Bugingo). Bakoze ekiwandiiko kye batwala eri akakiiko akakola ku ttivvi ne leediyo kabonereze Bugingo okusinziira ku leediyo ye ne ttivvi n’ayogera ebyesittaza.\nTebakomye awo, ensonga bazitwala mu palamenti. Abalala baguze katoni za ppamba baziddize Bugingo nga bagamba nti alabika ppamba gwe yagulira Teddy okumala emyaka 10 yamuluma nnyo.\nMu kulumba Bugingo okulabika nga kwe kukyasinze okuva mu buli nsonda okuli n’emikutu gya yintaneti, Bugingo yavuddeyo ku Lwomukaaga ne yeetonda. Yazzeemu okwetonda mu kusaba eggulo n’atangaaza nti yabadde talengezza Teddy wabula okulaga embeera gye baayitamu enzibu nga Teddy alwadde ekikulukuto okumala emyaka 10.\nKyokka be yeetondedde baabadde tebannamusonyiwa ate n’alumba abaguze ppamba okumumutwalira. Abo yabayise batumbaavu.\nWabula abakazi nabo balemeddeko okugenda mu maaso n’okwekalakaasa gattako okutwala ekiwandiiko mu palamenti n’akakiiko akavunaanyizibwa ku biweerezebwa ku ttivvi ne leediyo.\nBino biddiridde Bugingo okusinziira mu kkanisa ye e Makerere ku Lwokusatu n’ajolonga mukazi we Teddy nti yalwala ekikulukuto. Bugingo yamala emyaka 10 nga buli lunaku agula ppamba kubanga paadi zaali tezikyagasa. “Teddy yeewaana atya bw’agumiikirizza emyaka 29, kyokka nga mu mu myaka egyo tebeegatta mu kaboozi mirundi giwera 100?” bwe yeebuuzizza


Kp quality of higher educationlessons from makerere university uganda av tuyizere alice peace p bokuscom 2012 01 03 frlag lap lambert . educationlessons from makerere university uganda case study college of education and external studies school of education by alice peace tuyizere 2012 01 03 . from makerere university uganda case study college of education and external studies school of education by alice peace tuyizere 2012 01 03 paperback2008 . educationlessons from makerere university uganda case study college of education and external studies school of education by alice peace tuyizere 2012 01 03 . Higher educationlessons from makerere university uganda case study college of education and external studies school of education by alice peace tuyizere 2012 01 03


Bukedde Online - Ntege eyabadde atuga Simeo Nsubuga akyawera\nLukululana yeeteguludde n'eyingirira essomero n'etta abaana abooluganda 2 e Seeta\nSsente za Sudhir zirakidde Amina, Muwonge ...\nWILLIAM Ntege 39, amanyiddwa nga ‘Kyuma kya Yesu’, akyawera okwongera okuwa essomo ababaka naddala abava mu Buganda singa banaagenda mu maaso okweyisa n’okwogera ebintu ebitayamba Buganda ne Uganda.\nNtege (Kyuma kya Yesu) ne Simeo\nBya AHMED MUKIIBI, KIZITO MUSOKE, HANNINGTON NKALUBO NE JOSEPH MUTEBI\nNtege yagudde ekiyiifuyiifu ku mubaka Simeo Nsubuga (Kassanda South) n’abulako katono okumusikamu eddookooli ng’eno bw’awera nti, “ Tojja mu maaso ga Ssaabasajja , ddayo tetukwetaaga.\n”Singa teyabadde Kato Lubwama (Lubaga South) eyayanguye n’akwata Ntege mu bulago, omubaka Simeo singa anyiga biwundu.\nOlwamutakkuluzza ku Simeo, Kyuma kya Yesu yenna nga bw’asuukiira, yagambye nti, “Simeo genda olye enkoko yo.”\nBaamuwazewaze okumutwala ku poliisi nga bw’awera okuwa abalala essomo.\nKyuma Kya Yesu yagasseeko nti kati abuzaayo omubaka Kafeero Ssekitooleko ow’e Nakifuma naye gw’alumiriza nti awagira okuggya ekkomo ku myaka gya pulezidenti okwesimbawo n’alabula nti ababaka nga bano ajja kubafiirako.\nYagambye nti ababaka abamu baava ku mulamwa gw’abantu abaabatuma ng’obuvunaanyizibwa bw’okubakangavvula buli eri bantu nga ye.\nBaamusibidde ku poliisi e Mubende gye baamugguliddeko emisango ebiri; okuli ogw’okukuba omuntu, n’ogwokusasamaza abantu.\nOmwogezi wa poliisi mu kitundu kya Ssezibwa, Nobert Ochom yategeezezza nti poliisi yagguddewo fayiro CRB 109/2017 ku Kyuma kya Yesu.\nYagasseeko nti Kyuma kya Yesu (Ntege) baamututte n’ew’omusawo okumukebera omutwe okukakasa nti ddala mulamu.\nSimeo eyalabise ng’atidde oluvannyuma lwa Kato Lubwama okumutaasa ku Ntege, yalinze omukolo gwa Kabaka ne guggwa n’alyoka ava e Kaweeri nga kumpi abantu bonna baweddewo era yawerekeddwaako poliisi okukakasa nti tatuusibwako bulabe.\nYakedde ku poliisi e Mubende ku Lwokubiri okukola sitatimenti n’alumiriza nti waliwo abooludda oluvuganya okuva e Kampala abaasasudde Ntege okumukolako effujjo era nti waliwo olukwe olugazi olw’abooludda oluvuganya okutuusa obulabe ku ba NRM kyokka ye musajja mutendeke abadde mu mbeera enzibu ennyo e Somalia ne South Sudan.\nNJA KUBONGERA- NTEGE\nEnsonda ku Poliisi e Mubende zaategeezeza nti Ntege awera nti talina kwejjusa kwonna ku kye yakoze Simeo wabula yanenyezza Kato Lubwama eyamulemesezza okukangavvula omubaka ono.\nKyuma kya Yesu yagambye nti ayise mu mbeera ey’okutulugunyizibwa Poliisi n’okusibwa ng’alwanirira eddembe lye n’ery’abantu abalala era mweteefuteefu okugenda mu maaso n’okuwa ababaka ba Palamenti essomo basobole okukomya okukola n’okwogera ebitayamba ggwanga.\nSIMEO YEEKUBIDDE ENDUULU MU PALAMENTI\nSimeo olwavudde e Mubende okukola sitatimenti, yasibidde mu Palamenti n’ayongera okulumiriza ababaka b’oludda oluvuganya nti be baaluse olukwe.\nYategeezezza Palamenti eyabadde ekubirizibwa Jacob Oulanyah nga bwe yalumbiddwa abavubuka abaagezezzaako okumulemesa okutuuka mu maaso ga Kabaka.\nYasabye ababaka naddala aba NRM okuweebwa obukuumi kuba basusse okutiisibwatiisibwa.\nMoses Kasibante (Lubaga North) ne Betty Nambooze (Mukono Municipality) baanenyezza Nsubuga okuleeta ensonga eno mu kifo ekikyamu, nga yabadde asaanidde kuwaaba Mmengo kuba baabadde ku mukolo gwa Bwakabaka.\nSipiika Oulanyah yanenyezza ababaka okugenda mu maaso nga boogera ku nsonga y’okuggya ekkomo ku myaka gya pulezidenti kuba ensonga eno tejjangako mu Palamenti era nga ne Gavumenti yatangaaza dda nti tebalina nnongoosereza ku myaka gya pulezidenti.\nKYUMA KYA YESU Y’ANI?\nAmannya age amatuufu ye William Ntege ‘Kyuma kya Yesu’ era ng’amanyiddwa ng’owaamawulire era omubuulizi w’enjiri y’oku luguudo.\nYakolerako ku WBS ne ku mikutu gya ttivvi egiwerako kyokka nga tabandaalayo n’avaayo.\nMu kiseera kino talina mukutu gw’amawulire gwa nkalakkalira gw’akolera, wadde atera nnyo okubeera n’abaamawulire. l Ebiseera ebisinga abeera nnyo ku luguudo lwa Kyaggwe Road okuliraana awaali akatale ka Kisekka ng’abuulira enjiri.\nAzze akola ebitali bya bulijjo. Lumu yalumbako ekitebe kya poliisi bwe kyali kikyali ku Parliamentary Avenue ne yeesiba enjegere ng’ayagala poliisi emuddize kkamera ye gye baali bayonoonye.\nOlutalo lwe ne poliisi ng’ayagala bamugulire kkamera endala, lwamutuusa n’okusitula abaana be basatu n’agumba ku kitebe kyayo e Naggulu.\nOlumu abaserikale ba Palamenti mu 2014, baamuwuliramu omusera bwe yagenda mu Palamenti ne yeesiba enjegere ku mirabba gya Palamenti. Okumuggya mu Palamenti kwali kusiitaana kuba yali agugubye.\nYaggyayo foomu z’okwesimbawo ku bwapulezidenti mu 2015, kyokka n’atazizzaayo.\nKyuma kya Yesu\nCoronavirus: Abava e Rwanda 80 babakwatidde ku nsalo e Katuna\nZiizino endwadde endala ezirina obubonero obufaanana obwa corona


Bukedde Online - Obulwadde bw'ensigo busse eyali minisita wa Kabaka\nEbizuuse ku byobugagga Bugingo by'ayita eb...\nObulwadde bw’ensigo busse eyali minisita wa Kabaka\nEYALIKO minisita wa Gavumenti ezeebitundu e Mmengo, Arthur Musisi Bagunywa 91, afudde oluvannyuma lw'okutawa-anyizibwa obulwadde bw'ensigo.\nYafudde ku Lwokuna ku ssaawa 4:00 ez'oku makya ng'abadde ajjanjabibwa mu ddwaaliro lya Platinum ku Buganda Raod mu Kampala. "Oweekitiibwa yali musaale nnyo era yeenyigira mu nteekateeka z'okuzzaawo Obwakabaka.\nMu 1993 Kabaka yasiima n'amulonda nga minisita w'ebyenjigiriza ate oluvannyuma yaliko minisita wa gavumenti ezeebitundu era nga we yawummulira yali minisita w'ebyobuwangwa ow'Obwakabaka. Abadde muwulize nnyo eri Nnamulondo," minisita w'ebyamawulire era omwogezi w'Obwakabaka, Noah Kiyimba bwe yategeezezza.\nBagunywa ye taata wa Florence Bagunywa Nkalubo ng'ono naye yaliko minisita wa Kabaka ow'abavubuka n'emirimu era Kiyimba yasaasidde nnyo famire n'emikwano ssaako n'Obwakabaka olw'okuviibwako omuntu ow'omugaso bwati.\nYAKULEMBERAKO EKIBIINA KY'OLULIMI OLUGANDA\nKiyimba yategeezezza nti Obwakabaka bwakwongera okutegeeza Obuganda enteekateeka z'okuziika munnannimi ono eyaliko ssentebe w'ekibiina ky'olulimi Oluganda okuva 2002- 2011. Ku bukulu buno yadda mu bigere bya Polof. Livingstone Walusimbi ng'ono yafa omwaka oguwedde. Bagunywa yasikirwa Dr. Adam Kimala eyawummudde mu 2018, olwo entebe n'eweebwa Fred Lukabwe Kisirikko.\nBagunywa we yaviira ku bwassentebe bw'ekibiina ky'olulimi Oluganda ng'ekibiina kifulumizza Enkuluze (Dictionary) y'olulimi Oluganda.\nBwe nnazaala aliko obulemu baze n'amwegaana\nNvannungi yeegaanye eby'okuganza Polof. Bukenya: 'Nze nnina omusajja owange'


Bukedde Online - ‘Bannayuganda mulime enva endiirwa’\nLiirino eddagala erisinga obukulu ng'olunda...\nBANNAYUGANDA bakubiriziddwa okwenyigira mu bulimi bw’enva endiirwa ng’ekkubo ly’okutumbula enyingiza n’okulwanyisa ebbula ly’ebiriisa mu mibiri.\nAbalimi nga basomesebwa okulima enva endiirwa.\nKamisona Consolanya Acayo bw’abadde atongoza ekibiina ekigatta abalimi b’enva endiirwa omwegattira abalimi, abakugu abalimisa, abatunda ensigo n’abalala bonna abaliko kye bakola mu kulima enva endiirwa okuyita mu kitongole kya Integrated Seed Sector Development Programme (ISSD) okulaba ng’omulimu guno gutwalibwa mu maaso mu ngeri y’ekikugu.\nKamisona w’ensonga z’abalimisa mu minisitule y’obulimi, obulunzi n’obuvubi Consolanya Acayo, agamba nti, Uganda esobola okufuna ssente nnyingi okuva mu nva endiirwa ssinga zitandika okulimibwa mu ngeri y’ekikugu n’omutindo ne gusitulwa.\nEkibiina kirimu bammemba abasoma mu 5000 nga bano bonna batendekeddwa abakugu okuva ku Wageningen Yunivasite y’e Budaaki mu nkola ez’enjawulo omuli okulonda ensigo, okulabirira ettaka, okuddukanya ennimiro, okulwanyisa obuwuka n’obulwadde, okunoonya akatale, okutunda n’ebirala.\nBano baayitiddwa ba Brigadier’, Acayo abakubirizza okugenda mu maaso nga babunyisa amagezi ge bayigiriziddwa eri abalimi abalala okusobola okulaba ng’abalimi abaagala okulima enva endiirwa naddala abavubuka bafuna obukulu bwe beetaaga.\n“Mu magye, ‘Brigadier’ aduumira abaserikale 500. Naye twagala okubaako abalimi abalala 500 buli omu baakwatako okukyusa enkola zaabwe olwo tubeere nga tufuna abalimi abawera okwetoloola eggwanga”, Acayo bw’agamba.\nCate Nakatudde akwataganya eby’enva endiirwa mu kibiina kya ISSD, agamba nti, ekibiina kino kigatta abakugu mu bintundu eby’enjawulo era nga kigobereddwaamu okulaba nga Bannayuganda basobola okufuna ekifo we bafuna amagezi ge beetaaga okutwala obulimi bw’enva mu maaso.\n“Tubadde n’obuzibu bw’okufuna amagezi g’ekikugu mu kulima enva endiirwa kuba tewabadde kifo muntu w’asobola kugenda n’afuna okumanyisibwa ku by’alina okukola. Okuyita mu kibiina kino, tukakasa ng’abantu baakusobola okufuna obukugu bwe beetaaga kuba buli mukugu tuli naye wamu”, Nakatudde bw’agamba.\nAgamba nti, okulima enva endiirwa kikulu mu kukendeeza ebbula ly’emirimu kuba zeetaaga abakozi abawera okusobola okukwataganya buli kirina okukolebwa mu budde obutuufu okwewala ensobi.\n“Ng’omulimi yeetaaga omukozi omu oba babiri mu yiika y’ebirime ebirala nga kasooli, omulimi w’enva endiirwa yeetaaga abakozi10.\nOlw’okuba nti enva endiirwa zikula mangu, tewali budde bw’akutereeza nsobi, noolwekyo weetaaga okukola buli kimu mu butuufu bwakyo”, Nakatudde bw’agamba.\nAkulira ekitongole kya ISSD mu Uganda Patrick Oyee, agamba nti, enva endiirwa zirimu ssente kyokka abazirina tebafunamu kuba obungi n’omutindo ebyetaagibwa tebituukirizibwa.\n“Okusinziira ku kitongole ky’ebyokulya mu nsi yonna, buli omuntu yeetaaga okulya waakiri 200gms ez’enva endiirwa buli lunaku kyokka mu Uganda tuli ku 5gms-10gms olunaku. Kino kitegeeza nti ssinga Bannayuganda beeyongera okulya enva endiirwa n’omutindo ne gutuukirizibwa, enva endiirwa zisobola okufuuka bizinensi eyimirizaawo Bannayuganda”, Oyee bw’agamba.\nAgamba nti, okutondebwawo kw’enkola eno awankuhhaanira abakugu ab’enjawulo, kyakuyamba okuwa abalimi obukugu bwe beetaaga okulaba ng’omulimu gwabwe bagukola mu ngeri y’ekikugu.


Bukedde Online - Ziizino ensonga 7 amagye kwe geesigamye okuvunaana Kayihura\nBagenero 2 be batutte mu kkooti y’amagye...\nZiizino ensonga musanvu Amagye kwegeesigamye okuvunaana Kayihura\nAmagye geeyambisizza obujulizi bwa basajja ba Gen. Kayihura abaasooka okukwatibwa kwe geesigamye okumuvunaana emisango esatu. Kayihura yavunaaniddwa okulagajjalira ebyokulwanyisa ebikozesebwa mu ntalo bwe yawa emmundu Abudallah Kitatta n’akabinja ka Bodaboda 2010; okutondawo ebitongole mu poliisi n’abiwa emmundu n’alemererwa okuzirondoola; n’okuyambako mu kuzzaayo e Rwanda ku mpaka, Abanyarwanda abawaah− hangukira mu Uganda abamu ne battibwa ate abalala ne baggulwako emisango gy’okwagala okutta Pulezidenti Paul Kagame ne basibwa mayisa. Amagye geesigamye ku sitatimenti ya Kitatta, Nixon Agasirwe Karuhanga, SCP Joel Aguma, n’abaserikale abalala abaakwatibwa.\nGattako n’obujulizi bw’omusajja, Ali Kabanda eyawandiikira Pulezidenti Museveni ebbaluwa ng’alumiriza Kayihura. Kitatta mu sitatimenti ye yategeeza nti, emmundu ebbiri ezaasangibwa mu mmotoka okuli pisito enzirugavu ne SMG, zaamuwebwa Kayihura n’amuweerako n’omuserikale Ngobi Sowali amukuume era ono ye yalina obuvunaanyizibwa ku mmundu ezo.\nNe Ngobi Sowali, mu sitatimenti yakkiriza nti yasindikibwa bakama be kye yayita “order from above” okukuuma Kitatta era emmundu ebbiri zaamuwebwa mu butongole ng’omuserikale. Obujulizi obulala bwa Nixon Agasirwe eyali akulira ekitongole ekikola ebikwekweto ekya Special Operations Unit.\nYakwatibwa n’avunaanibwa mu kkooti y’amagye okuwamba bannansi ba Rwanda n’abazza e Rwanda ku mpaka nga yeeyambisa pisito ne bbomu ezikasukibwa (grenade). Mu sitatimenti ye yajuliza nti bye yakola yabikolera ku biragiro bya bakama be. Abaserikale abalala, Joel Aguma eyali akulira Professional Standard Unit, D/ASP James Magada eyali akolera wansi wa Nixon Agasirwe, D/Sgt Abel Tumukunde naye yali akola ne Nixon kyokka nga yava mu Flying Squad, SPC Faizal Katende owa Flying Squad ne D/ CPL Amon Kwarisiima.\nBonna baalaga nti baakolera ku biragiro bya bakama baabwe. Mu kiseera ekyo, mukama waabwe yali Kayihura. Abantu abazzibwa e Rwanda abagguzza ku Kayihura emisango, baawambibwa nga October 25, 2013 e Kammengo ku lw’e Masaka. Omu ye Joel Mutabaazi eyali omukuumi wa Kagame n’addukayo.\nBwe baamuzzaayo e Rwanda ku mpaka, kigambibwa nti yattibwa. Omulala Jackson Mutabaazi naye yattibwa. Omulala Pte. Innocent Kaliisa No. AP987709 eyali mu ggye erikuuma Kagame, kigambibwa nti Agasirwe yamuwamba n’omuserikale omulala Abdul Ssemuju amanyiddwa nga Minana mu nga August 12, 2013. Mutabaazi yasooka kukwatibwa abasajja abeefuula nti bava mu poliisi y’ensi yonna nga bagamba nti ye n’abalala, baali beenyigidde mu bubbi bwa banka emu e Rwanda.\nMinisita w’ebigwa bitaraze Musa Ecweru ye yamutaasa bwe yalaga empapula ze entuufu nti yali yaweebwa obubudamu mu Uganda. Bino okubeerawo, Mutabaazi yali anaatera okulinnyisibwa ennyonyi okuzzibwayo e Rwanda kyokka oluvannyuma lw’emyezi ebiri, yagwa mu mikono gya Nixon Agasirwe n’ekibinja kye e Kammengo era okuddamu okumuwuliza ng’ali mu mikono gya poliisi y’e Rwanda.\nWebaamuddizaayo e Rwanda,yali yasaba ekitongole ekivunaanyizibwa ku banoonyi b’obubudamu mu nsi yonna ekya UNHCR okumufunira eggwanga eddala kubanga yali atidde nti ab’e Rwanda balina abantu abayinza okumuzzaayo. Obujulizi obwatwalibwa mu kkooti bulaga nti Nixon ne banne beeyambisa emmundu pisito nnamba M00067 ne kabbomu k’omu ngalo mu kukwata abantu abo.\nNixon n’abaserikale abalala bwe bavunaanibwa, baali mu kitongole ekikola ebikwekweto bya poliisi eby’enjawulo (Special Operations Unit) okuggyako Joel Aguma. Ekitongole ekyo kyanokoddwaayo mu kkooti y’amagye nti kye kimu kw’ebyo Kayihura bye yatondawo n’abiwa emmundu n’alemererwa okuzirondoola ne zikozesebwa mu bikolwa ebikyamu.\nEBBALUWA YA ALI KABANDA; Nga May 12, 2017, eyali omuserikale wa Flying Squad, Ali Kabanda yawandiikira Pulezidenti Museveni ebbaluwa mwe yayogerera bye yayita ebikolobero mu poliisi n’engeri gy’alowooza nti nkyamu Kayihura gy’akuttemu ensonga za poliisi. Kabanda yategeeza nti y’omu ku baserikale abaatuukirirwa omuyambi wa Kayihura ayitibwa Jonathan Baroza n’abawa omulimu gw’okukwata Abanyarwanda abanoonyi b’obubudamu.\nMu bbaluwa eyo, alaga alaga abantu b’e Rwanda be baakwata okwali eyalina bizinensi y’okwoza engoye n’okuzigolola e Kinoni. Agamba nti baakozesa emmotoka ssatu okuli Ipsum bbiri ne Land Cruiser. Baamuvuga ne bamutwala Kabale – Ntungamo ne bamukwasa abajaasi ba RPF abaali balindiridde.\nAlumiriza nti bino byonna Kayihura yabimanya. Agamba nti waliwo Abanyarwanda abaakwatibwanga e Kenya ne Tanzania ne bayingizibwa mu Uganda n’oluvannyuma ne bongerwayo e Rwanda. Waliwo Abanyarwanda 10 abaakwatibwa e Mubende, Kiboga, Kajjansi, Masaka, Mbarara n’e Hoima ne babazzaayo e Rwanda.


Bukedde Online - Balonze olukiiko lw'ebyentambula oluggya ku Kaleerwe Poliisi n'ebalabula\nBalonze olukiiko lw'ebyentambula oluggya ku Kaleerwe Poliisi n'ebalabula\nAbadde yeeyita owa Poliisi naggyako abantu ssente poliisi emukutte\nDdereeva alwanaganye n'e Poliisi ebyasi ne...\nPOLIISI erabudde olukiiko olupya olwa londeddwa ba badreeva oluvannyuma lw'okuyiiwa olukadde lwe balumirizza okubulankanya obukadde 49 .\nKu Mmande ba dereeva abakolera mu paaka ya Kaleerwe Out Stand Stages abali mu kibiika kya Kaleerwe Bugerere bazinzeeko ofiisi z'ekibiina n'ebaggyamu ebintu byonna ne bakwata ne Emmanuel Kyazze omuwandiisi ne Swaib Kibuuka owa Well Fare oluvannyuma lw'okukizuula nti kirabika beekobaana ne Isma Mpoza ssentebe w'ekibiina atannakwatibwa ne baggya ssente obukadde 49 ku akawunti y'ekibiina mu bbanka ya DFCU gye baasanze nga tekuli yadde enusu .\nKino ky'abaawalirizza ku Lwokubiri okukuba olukiiko ku bbaala ya Game City ku Kaleerwe ne bayiiwa akakiiko akakadden ne balonda akapya ke baataddeko amateeka amakakali ng'abalondeddwa kuliko Muhamad Kintu ssentebe.\nEria Mpagi mu myuka we , Rogers Mpagi muwandiisi , Muhammad Mayanja muwanika , Fred Kagimu Guide , Swaib Kibuuka ku kya Well Fare ng'ono abadde ku kakiiko akakadde ne bamukomyawo oluvannyuma lw'okukizuula nti baamukozesa nsobi ye tamanyi mayitire ga ssente nga ne akawunti y'ekibiina enkadde baagigaddewo nga bagenda kuggulawo ndala.\nBadereeva baakutte n'emmotoka ya Emmanuel Kyazze ey'ekika kya Premio nnamba UAY 105X 325470 ne bagikwasa poliisi nga bagamba gye balina okutandikirako okukomyawo ssente zaabwe kyokka Kyazze yategeezezza nti mmotoka alina eyagimusingira ng'asala magezi malala okulaba ng'awa badereeva ssente zaabwe z'amanyi ze yakozesa mu bukyamu\nISAAC Ongom atwala poliisi y'oku Kaleerwe ne John Nabongho akulira ebikwekweto balabudde akakiiko akapya obutakola emivuyo kuba bonna bajja kukwatibwa ng'erimu balina kugikola mu bulambulukufu.\nEmmanuel Kyazze eyakwatiddwa ekirungi mu sitatimenti ye alaga nti alina ssente z'amanyi ze yakozesa mu bukyamu nga kati balinda balabe oba anteseganya n'abamuwawaabira okubasasula oba sikyo fayiro etwalibwe mu kkooti .omusango guli ku Fayiro nnamba Omusango guli ku Fayiro nnamba SD REF: 08/08/10/2016\nNorthern Bypass;Oluguudo olwafuuka empuku y'ababbi\nBayodde ababba ebyuma by'oku luguudo lw'e Mbarara\nOwa sipensulo bamukwatidde mu bubbi\nBabbye pikipiki 3 mu paakingi


Bukedde Online - Abatemu mbalina - Kayihura\nOMUDUUMUIZI wa poliisi mu ggwanga, Gen. Kale Kayihura azzeeyo e Njeru n’ayogera n’abatuuze b’e Bujowali ne mu disitulikiti y’e Buikwe gye battira Omuzungu Remus Manfred.\nKayihura ng’awuubira ku batuuze b’e Njeru.\nOmugirimaani ono, abatemu baasooka kumusaba ssente z’ataalina mu kiseera ekyo, ne bamuttisa emmundu ye gye yalina mu nju.\nKayihura yakubye olukungaana e Njeru omwabadde abatuuze, abaserikale ba polisi n’abakulembeze.\nLwabaddewo ku Lwomukaaga mu kisaawe kya Njeru pulayimale mu Triangle Zooin.\nYawadde abatuuze omwagaanya boogere ebibaluma ne bamutegeeza nti obumenyi bw’amateeka bweyongedde okuva eyali aduumira poliisi y’e Njeru, Christopher Kiggundu Katumba lwe yateekebwa ku katebe olw’emisango egimu egitatambula bulungi.\nLydia Balemezi eyaliko omubaka omukazi owa greater Mukono, yagambye nti obubbi bususse naddala e Bukaya awasula abagagga ne bamusigansimbi.\nAbatuuze baagambye nti obumenyi bw’amateeka buva ku bavubuka n’abakadde mu kitundu okukozesa ebiragalalagala okuli enjaga, amayirungi ne Kuber.\nBaanokoddeyo akabinja ka ‘NRM Buikwe north brigade’ akatuula mu miti ku nkulungo y’oku Nile ne bafuuwa enjaga awatali abagambako. Baagasseeko nti kano akabinja bwe buziba, ke kabatigomya.\nWabula abavubuka bano beerwanyeko ne bamutegeeza nti basolooza ssente ku takisi ezitikkira e Njeru era nti Pulezdenti Museveni yabawa entandikwa, si babbi.\nBaamugambye nti tebaagala Katumba eyali DPC w’e Njeru akomewo kubanga abadde asusse okubatulugunya.\nAbatuuze abalala nga bakulembeddwaamu Harriet Nankabirwa baasabye Kayihura akyuse abaserikale b’e Njeru bonna kuba tebayamba kitundu.\nEra baamusabye aweereze abakwasisa empisa n’okunoonyereza ku baserikale b’e Njeru.\nYe Ruth Nakwaro (nnamwandu w’Omuzungu Manfred Remus), yasiimye poliisi olw’okumuyamba mu kaseera akazibu ke yalimu nga bba afudde. Yasabye Kayihura aggyewo akabinja ka ‘NRM Buikwe north Brigade’ kuba keenyigira mu bumenyi bw’amateeka.\nKayihura mu kwogera kwe, yagumizza abatuuze nti, ebizibu ebiri mu poliisi bigenda kugonjoolwa.\nAtaddewo obukiiko busatu nga bukulirwa omumyuka we Okoth Ochora, Sgt. Mark Odongo ne Joel Baguma okunooyereza ku baserikale b’e Njeru.\nYalabudde abanywi b’enjaga nti yenna anaakwatibwa ng’aginywa waakusibwa mayisa. Yalagidde abaserikale be okukomya okukwata abantu ekiro.\nYabalagidde okusomesa abakyala ne bamalaaya ku ngeri gye bayinza okwekuuma abamenyi b’amateeka.\nYeebazizza David Opio omutuuze w’e Mpummudde mu Jinja eyakwata Abdallah Lulaga 26, eyatta Omuzungu. Lulaga yakwatibwa e Mpummudde ne mukwano gwe Hamidu Bogere oluvannyuma lw’ennaku bbiri ng’Omuzungu atemuddwa.\nEnsonda zaategeezezza nti Lugala olwatta Omuzungu, yeekweka ewa Bogere n’emmundu y’omuzungu. Wabula bwe baafunamu obutakkaanya, Lulaga yakuba Bogere essasi mu kibatu, abatuuze ne bayita poliisi.\nBogere apooca mu ddwaaliro e Jinja era akuumibwa butiribiri. Kayihura yagambye nti Lulaga ali mu kaduukulu e Nalufeenya era n’emmundu bagirina.\nYagumizza Bannayuganda nti ettemu lyakuggwaawo naddala mu Kampala n’emiriraano kuba abatemu atandise okubakwata. Yasabye abantu okukozesa enkola ya kaliisoliiso ne ‘mayumbakkumi’ n’okuwandiisa abali ku buli kyalo.\nAba ISO bakubye abapoliisi amasasi


Bukedde Online - Ebintu 8 Basena by'alina okutereeza mu CHAN\nEbintu 8 Basena by'alina okutereeza mu CHAN\nSsingo eyiiseemu obukadde 15\nEy'ekyalo etunuzza Police FC ebikalu\nAdded 21st August 2017\nKu Lwomukaaga, Cranes yakubiddwa Rwanda (2-0), kyokka n'eyitirawo ku mugatte gwa (3-2) okuzannya empaka za CHAN.\nMoses Waiswa owa Uganda (ku kkono) ng'attunka ne Eric Iradukunda owa Rwanda mu gw'okudding'ana e Kigali.\nMu gwasooka e Kampala, Cranes yawangula (3-0). Okuyitawo kwafudde Basena Munnayuganda asoose okuyisaawo Cranes okugenda mu mpaka.\nEmirundi esatu ttiimu gy'ezeetabyemu abatendesi abagwira; Micho Sredojevic (2014 ne 2016) ne Bobby Williamson eyagiyisaawo mu za 2011. Basena alina emyezi esatu (empaka zitandika mu January e Kenya), okukola ekyalema banne abaalemererwa okuva mu kibinja ate nga tebawanguddeeyo mupiira gwonna.\nOkutuuka ku kino, bino by'alina okukola okwahhanga ttiimu kabiriiti okuli; Libya, Morocco, Mauritania, Nigeria, Ivory Coast, Equatorial Guinea, Congo, Cameroon, Kenya, Sudan, Angola ne Zambia.\nKumpi buli mupiira Micho gw'abadde yeetegekera, abadde asooka kufunayo ttiimu n’agezesa abazannyi era yawangudde emipiira mingi ng’ayita mu nkola eno.\nKino Basena ky’alina okukola nga tannagenda Kenya. Alina okufuna ttiimu ez’omuzinzi yeegere nazo, afune ekifaananyi kya ttiimu ye ekituufu.\nOkufuna ttiimu eyiye\nKibadde kituufu obutapakuka kukyusa ttiimu mu nnaku entono nga Micho yaakavaawo, kyokka kati kye kiseera Basena okufuna abazannyi abasobola okugya mu sisitiimu gy’asuubira okutambulizaako ttiimu.\nKu ttiimu y’eggwanga ey'abazannyira awaka (be beetaba mu mpaka zino), batunuulira mutindo gw’abazannyi abaliwo mu kiseera ekyo, era Basena ky’alina okukola mu kifo ky'okulowooza nti alina kukozesa abazannyi Micho be yaleseewo.\nObuwanguzi ku bugenyi\nMu mpaka zonna ezitategekeddwa ggwanga lyo, kitegeeza nti buli mupiira obeera ku bugenyi era obukodyo bukyuka okuva ku bukozesebwa awaka.\nOmutindo Cranes gwe yalaga e Kitende mu gwasooka, gwali mulungi nnyo bw'ogeraageranya gwe yabaddeko e Kigali. Basena alina okukyusa obukodyo bw’oku bugenyi, awangule emipiira.\nEkimu ku byakubizza Cranes, be bazannyi obwedda abasoonooka, ne kiwa bannyinimu obuvumu okubalumbirawo, okukkakkana nga mu ddakiika 18 zokka Rwanda erina ggoolo 2.\nMuzamir Mutyaba, Moses Waiswa ne Shafiq Kagimu ttiimu kwe yatambulira mu gwasooka, wabula ku bugenyi kyagaanyi.\nEbisobyo okumpi ne ggoolo\nMu gwasooka, Savio Kabugo ne Bernard Muwanga baafuna kaadi za kyenvu oluvannyuma lw’okukola ebisobyo okumpi ne ggoolo, wadde Rwanda emipiira yagikubanga kibaliga.\nMu Kigali era abazannyi baakoze ebisobyo ebyandibadde byewalika mu kifo kye kimu. Bwe banaasanga abazannyi abajagujagu, esobola okubakozesa ensobi.\nAbazannyi abasobola okutomera\nGgoolo ya Rwanda, Yannick Munkunzi gye yateebye mu ddakiika omunaana zokka, omupiira gwavudde mu wingi ne gusanga ng'ekisenge tekiyimiridde bulungi.\nWaayise eddakiika ntono, Thierry Manzi n'atomera omutwe ogwayise ku mukwasi wa Cranes, Ismail Watenga nga tamanyi kigenda mu maaso. Basena afune abazannyi abasobola okulwanira emipiira gy'omu bbanga.\nOkumatiza abazannyi obutadukka mu nkambi\nKapiteeni wa ttiimu eno, Geoffrey Sserunkuuma, Mohammed Shaban, Fahad Toha, Timothy Awany ne Savio Kabugo baavudde mu nkambi ne bagenda okugezesebwa, ekintu ekyayonoonye enteekateeka ya Basena. Okwewala kino Basena alina okwogeranga n'abazannyi ku bukulu bw'omupiira n'empaka ze baba beetegekera.\nOkufuna namuziga wa ttiimu\nMoses Waiswa, Muzamir Mutyaba ne Paul Mucureezi mu mipiira ebiri (South Sudan ne Rwanda gyombi egy'awaka) baali ba mutawaana nnyo, kyokka ku bugenyi baazikidde.\nBasena azimbe omuntu asobola okutambulirwako ttiimu nga taliiko mipiira gy'awaka oba ku bugenyi.\nE Rwanda, Mutyaba ne Waiswa baggyiddwaamu nga bigaanyi.\nBasse omuntu e Kanyogoga ne bamuggyamu amaaso\nAbadde ayanula engoye z'abatuuze ku waya awonye okuttibwa\nAbadde awamba omuyizi w'essomero bamukubye kujula kumutta!